«1545 Bernat Dechepare Olerkiak»\nBizitzea gertatu zaigun egunon ezaugarri nabarmena da, noski, euskal-liburu sail berri eta gaztea garaiez berri eta, eragilleen adiñari eta gogoari bagagozkio, berriz, gazte-euskal-libururik zaharrena argitara emanaz agertzea: Jaun Bernard Etxepareko'k, Eiheralarre'ko erretoreak, 1545-ean Bordele'n inprentarazi zuen Linguae Vasconum primitiae. Ezaugarri nabarmena eta, erabat, itxaropenez bete gaitzakean ezaugarri osasungarria. Geiegitan, izan ere, ibilli izan gera elkarren berri ez genekiela eta jakin ere nai ez genduela, ez oraingoek lehengoen, ez alde batekoek bestekoen. Zaharrak, batipat, ez genituen aldi batean gure artean nai, ortografia moldakaitza erabilli zutelako, mordoilloegi idazten zutelako eta aipatuko ez ditudan beste milla arrazoi eta aitzakia bide zirelako. Ondarraren ondarrean, ordea, beste zerbaitengatik agian: euskal-idazleak, gure kulturaren ispillu garden eta distiratsu bear zuketeanak, ez zitzaizkigulako iduritzen, aien berririk iñoiz eltzen bazen gure aditzera bide zuzenez naiz okerrez, gure usteen neurriko maillakoak. Arloteak, exkaxak, gogaikarri xamarrak ere bai, agertzen zitzaizkigun; ez gure izena, ain maite dugun izen ona, edertzeko eta edatzeko diñakoak. Eta bertan behera utzi genituen maizegi, pake lasaiean bizi gintzan aurrerantzean iduripenezko lur ugarian; ez borroka latzean jaiotzea gertatu zaigun ala-olako-baiña benetako eta egiazko-Euskal-erri onetan.\nBistan dago ezin etor zitekeala deus onik olako jardunbide batetik. Ez da ispillua izaten errudun olakoetan, gaztelaniaz esan oi dutena zertxobait aldatuaz, geure arpegi zimurra baizik. Ez genduke ahaztu bear era lotsagarrian jokatu dugula maiz euskaldunok aldi joanean, kultura-gaietan batipat eta geure izkuntzarekiko batez ere. Ahaztu bearrean, orretan pentsatu bear genduke aitzitik gau ta egun, aspaldiko eta oraintsuko utsegiñez funtseraiño jabetu arte; orrela, gaiñera, argiago ikusiko ditugu bear bada orain bertan daramagun bidearen alde makurrak. Ez iñoren eta iñoizko erruak eta obenak barreiatzeko, noski, geure buruari bidenabar ederretsiz —oiñarri sendoak baitituzte maizenik, kondairari begiratu ezkero—, gauden egoerara nola etorri geran ikusteko baiño, gerok ere berriz ez dezagun lehengo arrietan beretan, bein eta berriro, oztopo egin. Etxepare bat, Etxeberri Sara'ko bat eta orien gisako beste ainbeste eta ainbeste gure artean agertzen baldin badira, oraingo jantziz eta itxuraz noski, ezagutu eta maita ditzagun eta, besterik baiño areago, gure laguntza, ahal dugun neurriko laguntza, izan dezaten; ez gorrotoa baiño okerragoa izan oi den axolakabekeria.\nEuskal-erria, oraingo Euskal-erria, ez dugu geienok bear bezala ezagutzen; lehengoa, berriz, are gutxiago. Eta ez dut esan nai euskaldunok geienok ez dugula ezagutzen: iñortxok ere ez daki zer den eta, batez ere, zer izan den. Nola izango dugu, bada, gure historiaren berririk? Zerbait ezagutuko baldin badugu, zernai ere den, izatez izan bear du aurrenik eta ez da oraingoz, zenbait lan banakaren gaitasuna edo borondatea beintzat aitortuaz, Euskal-historiaren izena merezi duen gauzarik. Auxe diot: delako historia ori zertu-gabeko zeren linboan edo dagoela, nork andik aterako duen zai: ez batek bakarrik, noski, ezta beingo batean ere, askoren artean eta nekearen nekez baizik. Asmo sendoak artzeko, beraz, atera dezagun lehenik pekatuen kontu garbia. Orrekin ez dugula aski, ba dakit; asmoak ez direla deusetarako ere, bai, eragilleak ez badira eta bear duten ondorerik ez badakarte. Baiña ortik abia gaitezke, nonbaitetik asi bearrean arkitzen geran ezkero.\nLehengo eta oraingo Euskal-errian barrena abiatzen bagera, okerrenean jarriaz beti galduan gabiltzala uste dugularik, bereala konturatzen gera zerbaitetaz, arriturik eta ia zoramenean: bere mear-murritzean ez dela guk uste genduen bezain urria, muga zabalagoak dituela bere ezerezean, eta iñoiz entzun ez genituen aberastasun izkutuak ere bai. Euskal literaturaren soroan bertan, eta ortaz ari gera emen bestetaz baiño areago, ba dira zenbait eliz-liburu eder, prosaz naiz itz neurtuz, eta, tarteka eta bakanka, eliz-liburuak ez diren irakurgai atsegiñak ere bai: larre-lore ikusgarriak nonnai bezain ugari, bestetan esan dudanez, eta usai-oneko landuagoren bat edo beste, bazterturik geneukan Barrutia lekuko, noizean bein eta non edo an.\nEta literatura orren asieran, jaiotorduan ia, Etxepare edo Etxapare bietara ipiñi baitzuen berak deitura euskeraz daukagu, aurrean duzuten Etxepare au berau. Jakin, ba dakigu ez zela bera izan asiera, baiña antziñagokoen berririk ozta-ozta iritxi da gureganaiño eta guregana direnak negarbide ditugu pozbide baiño geiago. Oroitzapenik asko eta asko galdu du gure erriak azkeneko bost mendeetan; goragokoetarik, «Bereterretxen khantoria» gelditu zaigu, bere bakardade soillean miresgarri, osatzeko gauza ez geran zenbait zatitxoren aldamenean. Paper zaharrek gorde dutena, eta neroni saiatua naiz besteren ondotik ainbat zuzenen argitaratzen, iñoiz berdinduko ez dugun egarria bizteko da aski. Lerro bakan urri-puskatu oriek erakusten baitigute nolakoa izan zitekean, ez nolakoa zen, Erdi-aroko ao-poesia bizi eta sendo ura. Ainbestetan beztu oi dugun Ahaide Nagusien nagusitasunarekin —edo, naiago baduzute, nagusikeriarekin— batean joan zitzaigun, zenbait aztarren utsal eta illaun besterik utzi gabe.\nEz naiz emen luzaro mintzatuko Etxepare'z, alfer-lana egitea bailitzake, sarritan egin den lana berregitea izango litzakean ezkero, eta ez dugu alfer-lanetarako astirik ez gogorik. Neroni jarduna naiz orrezaz bestetan, eta beste anitz jardun dira, ni baiño obeki. Liburuxka auxe dugu, gainera, iturbururik ugariena egillea barrendik ezagutzeko, gizonak ezagutu bear diren bezala, ez azaletik. Eliz-gizona zela esana dago, baiña Trento-aurretikako eliz-gizon euskalduna, munduko bide malkarrak, aragiaren naigabe-atsegiñak ezagutzen zituena eta, ezagutzeaz gain, estalki ariñez —eta batere estalkirik gabe zenbait aldiz— agertzeko debekurik ez kupidarik ez zuena. Munduaren begietan ori baiño larriago den pekatua egin zuela ere esan bearko da: orain «politika-auzietan sartzea» deituko luketena, Gaztelau-zalea zelako edo. Eta, pekatu orrek zigorra orpoz-orpo izaten duen ezkero sarritan, presondegian eduki zutela. Ziñetan, ordea, dirudienez, ez txantxetan: aski luzaz eta aski estu, esan nai dut. Komeni da agian idazle izan diren eta ez direnen artean maiz sortu izan den argitasun-lokarri ori oroitaraztea, frankoren biotza ariñago mugi dedin.\nGuztiok dakigu Euskal-erria, euskaldunen izkuntzan landatua eta sustraitua, suarki maite zuela, orduan zabaltzen ari zen inprenta miresten zuen adiña, eta onen bitartez jaso nai eta uste zuela ura. Euskaldunok gaurko gisatsuan ohoretan eduki arren edonon, ez baitzeukaten arrotzek orrenbesteko estimutan gure izkuntza gu, zabarkeria zela medio, plazara ateratzen ausartzen ez giñalako.\nEtxepare'ren bizitzaren berri urri bezain zeatzak eman dizkigute, beste zenbaiten artean, Jaurgain'ek, Huarte'k, Urkixo'k, Gil Reicher andreak: azkeneko onek eta Lafon irakasleak batera prestatu zuten liburua, zoritxarrez, ez da sekula osorik argitara. Bere izkera eta bertso-lana euskalaririk geienek ukitu beintzat egin dute, ala nola Stempf'ek, Schuchardt'ek, il berria dugun Ernst Lewy'k eta, iñork baiño barrenkiago, René Lafon'ek. Argitaraldi onen eta guztien oiñarria, Paris'ko Bibliothèque Nationale-an gorde den ale bakarra, Urkixo'k atera zuen argitara, sarrera-lan eder batekin, 1933-ko RIEV-en, fac-simile-eran eta bakarka, liburu-gisan, López Mendizabal'enean. Emen datorren frantses-itzulpena, Lafon'ena da, lehen Boletin de la Real Sociedad Vascongada de los Amigos del Pais-en agertua, oar ikasi ugari lagun zituena. Gaztelaniara, berriz, Aita Akesolo'k itzuli du, testua oraingo ortografiara aldatzeaz gainera, eta aski dugu, noski, bere izena aipatzearekin.\nEz da erraz, laureun urteren buruan, liburu onen pasarte bakoitzaren zentzuari buruz bat etortzea. Idatzi izan dut, esate baterako, eta lehengoan nago oraindik, Lafon'en iritziaren kontra, «Amorosen partitzia» deritzan poemaren bertso batean (Haren irudi ederrori begietan ehoki), eho-ren forma dugula aurrean, ez egon-ena. Baiña orrelako zenbait uskeriatan ari giñezke eztabaika atertu gabe, eta deus gutxi axola du liburu osoa, oro ar, ederki adi genezakean ezkero, euskalariek egin duten lanari eskerrak. Nolanai ere, Etxepare'ren eta obra onen berri zeatzagoen billa dabillenak ba du nora jo, Berriotxoa anaiak aspaldi ez duela argitara duen irakurgai-zerrendara, alegia: «Escritores vascos. Bernat d'Etchepare (siglo XVI)», aipatu berria dugun BRSVAP-en, 18 (1962), 311 eta ondorengo orrialdietan. Esan dute gero Norbert Tauer euskaltzaleak arkitu duela bigarren ale bat, Paris'koaz gaiñerakoa, baina ba dirudi ez zutela ongi artu berria barreiatu dutenek.\nBeste argitasun batek, ordea, oiñarri sendoagoak ditu. Oihenarten eskutitz luze bat agertu da, Piarres Lafitte jaun kalonjeak argitara duena: «L'art poétique basque (Un inédit d'Arnau d'Oyhénart)», Gure Herria 39 (1967), 195-234. 1665-eko eskutitz orretan, Primitiae oen iñork aditzerik ez zuen beste edizio bat izendatzen da: Erroan'en, Garibay'k zion bezala esateko, ots, Frantzia'ko Rouen'en «chez Adrian Morront» egiña. Onek ere aditzera emango luke aspaldian susmatzen ari gerana: euskaldunok, alegia, ez ditugula soillik aoz-belarrirako poemak eta galdu; oriez gainera, liburu inprimaturik aski deuseztatu direla bitarte onetan. Guregana direnak berak ere, sarri aski, ale bakarretan eldu zaizkigu, eta osorik ez dauden ale bakarretan ere bai, 1596-ko Refranes y sentencias delakoa bezala.\nPro domo ari naizelarik, leku agerian ipiñi nai nuke emen, bear bada alferrik izango ez delakoan, euskalariak izan direla, ez euskaltzaleak —«ofizioz» euskaltzale direnak, beintzat—, Etxepare'ren obra bezala, ainbeste euskal-autoreren obrak argitara atera, azaldu eta adierazi dituztenak: lehengoez gaiñera, Bonaparte, Dodgson (Lewis Carroll izengotiaren azpian Alice in Wonderland bitxia idatzi zuen logiko-matematikoaren anaia, ain zuzen), Linschmann eta abar. Onexek garbitu bear lituzke, itxura duenez, euskalariak zenbaitek egozten dien pekatu astunetik. Gure artean, izan ere, XIX-garren mendeko Errusian gertatzen zen arabera, maiz galdatu oi die gazteek beren buruari ea zillegi ote den, mende luzeen lasaikeriak onenbeste eginkizun bizkarreratu dugun garaiean, premiazko ez diren uskerietan denbora ematea. Erabateko erantzun garbirik ez dago; zenbait xehetasun alaz ere, argi daudelakoan nago. Aurren-aurrenik, abiatu egin bear dugula andik edo emendik, iñorako baldin bagera, lehenbizi edo lehenbizikoaren urrengo zer datorren erabaki arte egonean egon gabe. Onena, beraz, lanean astea genduke zirt edo zart, nork bere deiari erantzunaz, geiegizko buru-austeetan ibilli gabe nola izan bear lukean ezarria balioen zerrenda zeatzak. Uskeriez kezkatzea, gero —utsaren urrengo den geure izkuntzarekikorik izan baditeke—, ez da giza-kulturaren gaiña eta lorea besterik. Bizinaiak eta ezinbiziak, Txomin Agirre'ren antzera mintzatzeko, zerabillen gizonak ez zuen deusetarako astirik, eizirako eta bilketarako izan ezik. Beranduago erdietsi zuen, nekazaritza eta abelzaintza sortu ondoren batez ere lanbide bereziak autatzeko astia eta era, baita janaririk ez edaririk berealakoan eskuratuko ez zioten bizibideak ere. Eta bide orretarik ez du aurrerantzean alde-egin giza-jendeak.\nMailla orretara, eta askozaz ere goragokora, aspaldi igo giñan euskaldunok, aberastasunez beintzat. Ez dut esango aberastasun oriek ongi banatuak daudenik; bai, ordea, aski eta geiegi direla, dauden daudenean, uskerietarako —izpirituari dagozkien uskerietarako— diru pillotxoren bat edo beste bazter ahal izateko. Berealako probetxuari loturik bizi izan bagera, ageri-agerian ditugu ondorenak, bizkar-gaiñean daramagun zamaren zatirik pisuenetarik bat ortik jaso dugun ezkero. Zentzatzeko ordua etorri zaigula dirudi, iñoiz zentzatuko baldin bagera.\nEz da itxura-aldatzerik izan gure artean, ez iñorako eraberritzerik, antziñadanik geneuzkan ondasunen galera gogorrik berekin ekarri ez duenik: aipatu berria dut Aide Nagusiekin batean alde-egin zuen Erdi-aroko epika, lirikaz ahaztu gabe. Eta gure egunotakoa da izan, dudarik gabe, iñoiz ezagutu dugun aldakuntzarik izugarriena. Orrexegatik jokatu bear genduke, nik uste, iñoiz baiño bortitzago, tradizio-aria ez dedin gure artean eten; ur-aizeen joera lagun ez dugun ezkero, ez dezagun orain sekula baiño galera galgarriagorik izan. Nik ere, Xabier Lete'k Zeruko Argia-n idatzi duenari nagokiola, ez diot iñori autatzeko —artzeko naiz arbuiatzeko— eskubiderik kentzen, baiña ez dut aukera neure eskuko, iñoiz izan baldin badut, eta loturik naukan ari orri eutsi bearrean suertatzen naiz, bearrik ala damurik, nai badut eta nai ez badut.\nGatozen Etxepare'gana, Etxepare'gandik geiegi saiestu geran ezkero. Bere obra gutxi zabaldu zela Euskal-errian, eta atzerrian are gutxiago noski, ba dakigu: ez bide zuten ezagutu, iztegi-gilleen artean, ez Pouvreau'k ez Larramendi'k; bai, ordea, Isasti lezoarrak eta Oihenartek ere bai; naiz ez zuen bertso-pare bat baizik aipatu, izendatzea ere merezi ez duten koplarien eredu antzera.\nOihenarterena ez da iñor arritzeko gauza, bere garaiko erregela zorrotzen morroi umil ark uste baitzuen, garbiro azaldu zuenez, bertso ikasi zeazki neurtuetan zegoela poesiaren muiña eta, orrezaz gain, antziñakoen ornatus delako apaindura aietan: figuretan, geienentzat (klasista izaki orduko poesia edo, obeki baderitzazue, orduko bertsogintza landua) izkutuan gelditzen diren aipamen jakintsuetan. Arrigarriago da, orratik, gero, joan den mendean eta gurean ere bai, gertatu dena, izkuntzari eskerrak-eta izkuntzaren antziñatasunari, batez ere-ikuskatu baitute Etxepare, Lafon arte esateko moduan, klasikoen uztarripetik aspaldi askatuak zeuden euskalariek, mamian zekarkean poesiaz arduratu gabe, pasaeran eta bidenabar itz bitan ukatzeko eta esesteko izan ezik.\nOrain, azkenean, oraingoa baldin bada azkena, ez dugu uste orrelakorik. Etxepare'ren liburua urria da, laburra, egia, baiña penagarria iduritzen zaigu emen urri-laburra, beste askoren luze-ugaria bezanbat, edan-gura ase baiño lehen aitzen baita iturriaren emana. Berea ez da, gaiñera, poesia uts-soilla, edertasun billuziaren ispillu izan nai lukeana, baizik eta arrea, loia, giza-gorputz-arimen ondar zikiñak, urre izpiz nahasiak, igeri daramazkien erreka. Orrek ere ez du, ordea, berez ezer esan nai. Batek naiago ditu Shakespeare'n amalaukoak, gogoz eta aragiz gatzatuak eta mamituak; beste batek, berriz, Huxley'ren pertsona ezagun ark ain iguin zituen Shelley'ren laiño-arteko egaldiak. Batetik naiz bestetik jo, nolanai ere, igo egin bear da, nork eta non ez dakigula ezarria dagoen mailla batera igo, eta aldapa ori garaitzen ez duenak ez du poetaren izena merezi.\nNik uste dut, eta zenbat ere geiago irakurtzen dudan are sendoago uste dut, gure Etxepare igo zela, zegokion neurrian eta begiz jo zuen bidez, diodan mailla orretara eta iritzi ori berori dute, oraingo geienek. Darion erri-bertso eta erri-izkera usaia bera ez zaigu, ezta gutxiagorik ere, Oihenarteri bezain nardagarri: Etxepare'ren neurtitz batzuen oiartzuna (ala ez ote da alderantziz?) Azkue'k Zaraitzu'n bildurikako kanta zahar batean auteman zuen Lafon'ek, eta gure literaturaren lehengurasoak darabillen mintzaira erraza da beti, bizia, sarkorra bere laburrean (Haren aurrak eta eniak aurride oso lirate), neurriaren molde gogorrak bein ere trabatzen ez duena.\nZeruetaraiño goretsi bear ez badugu ere, ez da, bada, Etxepare, dagokion lekuan daukagula, euskaldun geran aldetik diogun zorra naiz gogotik aldendu, gutxietsi genezakean olerkaria. Poeta gazte baten, maiz zaharragoak gogor artzen dituen baten, itzak aldatuko ditut onera, Ibon Sarasola'renak, Jakin-en (24-gna., 1967, 13 or.): «Detxepare poeta on bat izan zen (eta da) dudarik gabe. Haren arkaismoak, realismo bortitzak eta erabiltzen dituen gaiak (baita ere gaien erabilmoldeak) Erdi-aroko poetatzaren fruitu berant (beti berandu euskaldunak!) baten aurrean gagozela ematen dute aditzera. Detxepare'n poesiak ba du sortu-motibo bat, poesiaren muinoz kanpo: «Heuskara, ialgi adi plazara». Ahapaldi hau, bere ondorio guziekin, asko klar mintzo da egillearen asmo ta nahiaz. Agian, Detxepare'ren garaian euskerak literatura ugari eta aberatsa izan balu, ez zukean harek luma hartuko eta poesiarik egingo...». Azkenengo onetan ez nator bat, soil-soillik. Euskaltzaletasunak eragin ziola, bai, argi dago; baiña ez bertsotan jardutera, ori barrenak agintzen bide baitzion, euskal-neurtitzak izkributan ipintzera baizik, eta inprentaren bidez munduan barrena zabaltzera, «zeren ladin publika mundu guzietara berze lengoajiak bezala hain skribatzeko hon dela». Erri poesia ugariaren jabe giñala ba dakigu garai artan, idazten ez zen poesiaren jabe, ordea, eta euskaldunon gogoak bertsoetara emanak zirela ere bai, orain adiña eta are emanago. Zer beste arrazoik argitara zitzakean XVII-garren mendean, eta Etxeberri Ziburukoak aoa batean aitortzen du, orrenbeste eliz-liburu itz neurtuz, ikasi ta ez ikasien naiak eta oiturak berak baizik ?\nBeste zerbait ere arkitzen dut Sarasola'ren esanetan, onera aldatu ez ditudanetan, euskal-poesiaz ari dela, aski zuzen ez deritzadana. Zaharragoen poesi-lanak, atzokoenak edo bart arratsekoenak batipat, ia zearo arbuiatzeko eskubide osoa du eta arrazoirik gabe ari denik ere ezin esan diteke erabat. Orrelako garbiketak, atsegiñak ez ba dira ere, egin bear ditu nork bere etxean noizik bein bederen, zoko zikiñak astinduaz, eta ezin uka diteke osasungarriak direnik. Alaz guztiz ere, ordea, izkuntza lehenago landu dutenek, baita moldakaitzenek ere, zerbait utzi digute: berriz ibilli bear ez ditugun bideen irudia, besterik ezean, kontuak arretaz ateratzen baditugu beintzat. Azorin batek, de mortius delako sonatu artaz ahaztu gabe, ez du neure gogorako irakurgarri den gai mamitsurik aski eman, baiña itsukeria litzake —lekuak, jendeak eta autsez orakatuak zeuden liburu zaharrak begi berriz ikusten erakusle eta gidari izateaz gainera— gaztelaniaren ibillera eta otsa bera aldatu zituela ez aitortzea, naiz gero aldaketa ura cliché zurrun aspergarri biurturik akabatu. Eta alde orretarik —bestetarik ere bai, tokirik eta astirik balitz emen bertan ager zitekean bezala— zordun dira aurrekoen gaurko idazleak, baita berrienak ere, konturatzen direlarik naiz oartzaka, beren balean eta beren ezean.\nBestela badirudi ere, iñoiz baiño begirago egon bear genduke orain aldi igaroari, etorkizunaz atzendu gabe noski eta etorkizunaren zai gaudelako, ain justu. Besteak beste, lehen egin izan dena egiña dago, naiz gaizki egiña iduritu guri; lehen esana esana dago, oker esana dagoela baderitzagu ere. Ez gaitezen beti, ainbeste aldiz egin dugunez —eta lehengora nator berriz, predikari gogaikarriaren antzera—, uts-utsetik abia: lur landuan, naiz eta erdizka eta exkax landuan, aisago ereingo dugu erein bear dugun azi berria. Etxepare'k bere liburuaren azken-lerroan ipiñi zuen besteren ura, debile principium melior fortuna sequatur, entzun izan bagendu, beste oillar batek joko liguke orain kukurruku.\nItz bi, azken-azkenik, argitaraldi onezaz. Izkuntzalari eta gaiñerakoek nora jo ba duten ezkero, obe zirudien olerki oek oraingo itxuraz azaltzea, oraingo jantziz jantzirik eta oraingo ortografiari dagoztela, ez agertu ziren moduan. Lehen testuari loturik, ordea, ahal denean letraz letra aldaturik. Ez da aise beti, eziñezkoa da sarritan, baiña ori da bere gaitzean eta eziñean argitaratzailleek gogoan eduki duten xedea.\nEz ahal da Etxepare zaharren au liburu-sail onen asiera izan den bezala bukaera ere izango! Ez dira oriek, noski, eragille ditugunen asmoak. Oei eskerrak, espero dut, izango dugu euskaldunok iñork gutxik ezagutzen dituen euskal-obrak, zatika bederen, irakurtzeko aukera. Or dugu, esaterako, edizio zahar bakanetan baizik ezin arki ditekean Etxeberri Ziburu'koa. Bere alde mintzatu nintzan bein ozenki eta atsegin nuke iritzi ori baiezteko edo ezeztatzeko era erraza bestek ere baldin balu.


aurki.com > Jarioa > Teknofiloak > E-torkizunaz\nsoftware librearen âhaize ezaâ\nâBandera trapu bat da, haizerik ez badabilâ zioen DUTen kantu hark. Orain gutxi iragarri dute taldearen behin betiko desegitea. Urteetako ibildeari amaiera eman diote. Baina lau diska utzi dituzte gure apalategietan. Hamaika kantu soinu banda partikularrean. Eta milaka hitz, milaka mezu, oroitzapenetan. Badira desagertzen ez diren mezuak, eta askorik astindu ez arren, tinko mantentzen diren [...] 2015/03/05 - 15:29:06\nadministrazio publikoaren [?] âbarne-dokumentuakâ\nSoftware libreari emandako ezetzaren harira, asteartean, hilaren 15ean, ESLEko ordezkariak Eusko Jaularitzarekin bildu ziren. Atzo argitaratu zituzten bileraren nondik norakoak ESLEko blogean. Eta ezer berririk ez, ez behintzat jarrera aldetik. Hitz asko, etorkizunerako ateak irekiak mantentzearen aldekoak. Baina azterketa tekniko-ekonomikoa eskatu, eta ezin eskuetan izan. Baina hor bai, zerbait gehiago esan dute: barne-dokumentua dela, ez dutela, [...] 2015/03/05 - 15:29:06\nEusko Jaularitzak egiteko eskatu eta diru publikoz ordaindu duen ditxosozko azterketa irakurtzeko betarik ez dugu izan oraindik. Baina, gaurdaino, mundu mailan, zerrenda amaigabea osatzen duten gisako azterketak egin dira, noski. Eta beraz, Eusko Jaularitzarenaren faltan, beste batzuk aipatu behar. Hemen bi nabarmendu nahi ditugu: bata, MIT, Ameriketako Estatu Batuetako ikerketa zentrorik esanguratsuenean egina; eta biga, [...] 2008/01/25 - 23:01:34\nGaur astebete, Eusko Jaularitza eta software librearen arteko harreman eskasa argumentutzat duen filmaren beste atal berri bat argitaratu zen internet & euskadi blogean. Atal berri honetan ez da ezer berririk esaten. Ez da software libreari emandako ezezkoa aldatzen. Ez dute software librea eta jabedunaren artean aukeratzeko erabilitako argumentuen oinarri den azterketa publiko egin. Ezta pentsatu [...] 2008/01/16 - 21:28:23\nBada astebete batura honen emaitza egiazko bezain sinestezina ezagutzen dugula. Jada, Google-Earth tresna erabiliz, AHTdun Euskal Herri bat irudikatzeko aukera dugu. Ibilbide osoa ikus daiteke. AHT Gelditu! Elkarlana, AHTren kontrako koordinadoraren lana izan da, eta egia esan, ez da ezer askorik egin behar AHT neurriz kanpoko proiektua dela konturatzeko: 1. Google-Earth programa deskargatu eta instalatu. 2. AHT_Euskal_Herrian_1.0.kmz [...] 2007/12/05 - 04:53:06\nDuela aste gutxi batzuk, Nigeriako gobernuaren erabaki susmagarri baten berri izan genuen, Mandriva-tik Steve Ballmer-i zuzendutako gutun baten bitartez. Honen arabera, itxuraz, Nigeriako gobernuak, bertako ikastetxeetako prezio baxuko 17.000 ordenagailuetan Mandriva Linux banaketa instalatzeko tratua egina zuenean, Microsoftek, kantxan azaldu, eta eskaintza komertzial baten bitartez, Nigeriako gobernuari Mandrivari erositako ordenagailuetan, Mandriva Linux sistema eragilea kendu [...] 2007/11/20 - 14:00:08\nComputer Reseller News-en webgunean irakur daiteke albistea. Microsoft-eko lehendakariak, Steve Ballmer [ en ] [ fr ] [ es ]-ek, Britainia Handia-n emandako konferentzia batean, Google-k Gmail-en erabiltzaileen posta elektronikoak irakurtzen dituela baieztatu zuen. Egia da Gmail-eko kontu bat sortzerako orduan, Google-k berak bere kideei erabiltzaileen datuak bidaltzen dizkiela aitortzen duela. Ez du esaten ordea, mezuak [...] 2007/10/11 - 20:41:08\nAuto judiziala gora eta behera. Espainiar Estatuko Auzitegi Nazionaleko [ eu ] [ en ] [ es ] Baltasar Garzón epailearen [ eu ] [ en ] [ fr ] [ es ] azken autoak informatikariontzat hain berriak ez diren kontuak aipatzen ditu. Informatikaren mundua gero eta hedatuagoa eta garatuagoa dagoen heinean, segurtasun informatikoak eta kontrol [...] 2007/10/09 - 20:32:26\nGaurko Gara-n irakur daiteke albistea. Bertan Nazio Eztabaida Guneak atzo emandako prentsaurrekoaren berri ematen du, eta bide batez, Nazio Eztabaida Guneak lanerako zein harremanetarako garatu duen tresna komunikatiboa aurkezten digute: naziogunea.net. Webguneak hiru atal nagusi ditu: Nazio Eztabaida Gunea, Nazio Eztabaida eta Nazio Estrategia. Era berean, Nazio Garapenerako Biltzarra, Konponbidea Sustatzeko Batzordea, Milakabilaka eta Gogoeta XXI-en [...] 2007/09/28 - 13:41:07\nOporrak ere bukatzen dira. Ezer ez omen da betirako. Hala diote batzuek. Eta ez zaie arrazoirik falta. Duela ez hainbeste urte, Microsoft Office ofimatika pakete bakarra zela eta beti hala izango zela ematen zuen. Eta alternatiba librea [ OpenOffice ] baduen arren, inoiz ez dela bestea baino hobea izango pentsatzen genuen. Gerora beharrak aldatu dira. [...] 2007/09/24 - 19:25:17


Autoa Italiatik Erresuma Batura inportatzea | Nire autoaren inportazioa\nAutoa Italiatik Erresuma Batura inportatzea\nNire autoa Italiatik Erresuma Batura inportatzeko prozesua oso ondo joan zen, oso lagungarriak eta eraginkorrak izan ziren MyCarImport-eko langileei esker. Europan autoak inportatzeko prozesua igaro izana, oso estresagarria zen, denbora asko kostatzen zitzaion, garestia ez esatearren, amets bat bezala joan zen! Eskerrik asko parte hartu duten guztiei.\n- Aurretik Italian erregistratutako Audi A4 Avant 2.0 Diesel\nZure ibilgailua Italiatik Erresuma Batura eramatea\nLogistikan adituak gara eta zure ibilgailua Erresuma Batura Italiatik segurtasunez sartzen lagunduko dizugu.\nZure ibilgailua Erresuma Batuan badago jada, gure lokaletara eraman dezakezu beharrezko lanak burutzeko edo urrunetik erregistratu dezakegu zure ibilgailua, beharrezko lanak amaituta badaude. Hala ere, zure ibilgailua Erresuma Batura garraiatzea eskatzen baduzu, hainbat garraiobide erabil daitezke.\nZure beharren arabera, ibilgailua barnealdean portu batera garraia daiteke edo ibilgailu garraiatzaile baten bidez bide osoa garraiatu. Gure ibilgailuen logistika-irtenbideak zure ibilgailuari egokituta daude, beraz jarri harremanetan zure eskakizunak hobeto uler ditzagun.\nZenbat zerga ordaindu beharko duzu zure ibilgailua Italiatik inportatzeko?\nItaliatik auto bat Erresuma Batura inportatzerakoan, zergarik ordaindu gabe egin daiteke. Emandako ibilgailuak 6 hilabete baino gehiago ditu eta berriak 6000 km baino gehiago egin ditu. HMRCren iritziz, gutxiago ibilgailu berri gisa hartzen da eta, beraz, BEZa ordaindu beharko zenuke. Hala ere, kasu gehienetan, jatorrizko herrialdera itzul daiteke.\nHemen inportazio zergen inguruko informazio gehiago irakur dezakezu baina ez izan zalantzarik eta jarri harremanetan langile batekin harremanetan zure zerga Belgikatik inportatzeko zenbat zerga ordaindu beharko duzun edo ez duzula baieztatzeko.\nItaliako ibilgailuen aldaketak eta motako homologazioa\nItaliatik hamar urte baino gutxiago dituzten ibilgailuentzat, Erresuma Batuko motako homologazioa bete beharko dute. Hori bai egin dezakegu elkarren aitortza izeneko prozesuarekin edo bidez IVA probak.\nEzkerretik gidatzeko Italiatik datozen autoek aldaketa batzuk beharko dituzte, besteak beste, faroaren eredua, zirkulazioari begira distira ekiditeko, orduko kilometroak irakurtzeko abiadura eta atzeko lainoaren argia unibertsalki betetzen ez badira.\nHamar urtetik gorako Italiako ibilgailuak inportatzea\n10 urte baino gehiagoko autoak eta klasikoak motako homologazioa salbuetsita daude, baina hala ere, MOT proba egin behar dute eta matrikula egin aurretik zenbait aldaketa egin behar dira. Aldaketak adinaren araberakoak dira, baina orokorrean faroak eta atzeko lainoaren argiak dira. 40 urtetik gorako ibilgailuek salbuespen motzik ez dute, beraz, urrunetik erregistratu ditzakegu.\nItaliako ibilgailuen inportazio zerbitzu osoa eskaintzen dugu\nITALIAKO IBILGAILU MOTAK


cvcfondo: Ctos de relevos de Aragón, Navarra y Euskadi\nPasa den astebukaeran, Club Vasco de Campingen karreraz aparte, Aragoi, Nafarroa eta Euskadiko errelebu txapelketa ospatu zen.\nLarunbata goizean Candanchuko zirkuitoan elkartu ginen eta hamarretan lasterketari hasiera eman zitzaion.\nHelduen kategorian, bakoitzak 5km-ko ibilbidea osatu behar zuen, talde bakoitzak hiru eskiatzaile zituelarik eta lehenengo lasterkariak clasiko estiloan egin behar zuelarik. Gizonezkoetan, CVCko Xabier Gardeazabal, Josu Erkizia eta Xabier del Val Irungo Mendizaleak eta Eibarko Club Deportivoa menpean hartu zituzten eta Euskadiko txapeldunak bilakatu ziren, konpetizioaren globalean zazpigarrenak sailkatu zirelarik, Aragoi eta Nafaroako taldeak kontuan hartuta.\nTaldeko Javier Vecinok ez zuen lasterketa batean parte hartzeko aukera galdu eta gure elkarteko lehen taldean sartu ez arren, erronkariko bi lagunekin elkartu zen eta klasikon bere errelebuari hasiera eman zion .\nInfantiletan, 2,5km-ko ibilbidea bete behar zuen bakoitzat eta CVCko taldea Manu Elorzak, Manex Garaiek eta Mikel Sarasolak osatu zuten. Zoritxarrez Euskadiko talde bakarra izan zen eta podiumeko maila altuenera igo ziren. Hala ere oso karrera hona egin zuten gaztetxoek eta guztira bostgarrenak sailkatu ziren.\nEmakumeetan ez genuen talderik osatzea lortu. Argi dago Gipuzkoan lizentziak abiadura handian murrizten ari direla eta talde bat besterik sortzea oso zaila da.\nPublicado por .rafa en 16:07\nverdedepotepirenaico 20 de febrero de 2010, 9:33\nAurreneko gauza zorionak, berriz ere Campiñekoak txapeldun.\nbigarrenez, atentzioa ematen du adibidez Tolosako inor ez egoteak. ez alpinokoak ez uztargikoak...\ntxapeldun handiak edukiko dituzte baina atzetik ez al dator inor?\nbestetik, "txakur zaharrak" konpetitzen ikusteak inbiria eta pena ematen du, aldi berean. Ez al dago errelebo generazionalik?\nneskena betidanik izan da nahiko larria baina aurtengoa ufff!!!\nBueno dena den " que os quiten lo bailao" eta berriz ere zorionak denoi eta eutsi goiari\nAupa el campin!!!


Zuriñe Goitia eta Asier Barandiaran\nDonostia-San Sebastian. "Bizkaitarren emigrazioa Ameriketako Estatu Batuetara XX. mendean ikuspegi etnologiko batetik" izeneko lan proiektuak, Zuriñe Goitia antropologoak eta Asier Barandiaran filologoak aurkezturik, bereganatu du Jose Miguel de Barandiaran Fundazioak ematen duen beka bere 2021ko edizioan, Fundazioak berak gaur goizean jakinarazi duenez. Bekaren zuzkidura hamar mila eurokoa da eta irabazleek urtebeteko epea daukate lana osatzeko.\nHonela eratzuten dute bekaren irabazleek euren proposamenaz galdetutakoan.\n"Gure proiektuaren helburua XX. mendean zehar Bizkaitik Ameriketako Estatu Batuetara egindako emigrazioa ikertzea da. Bizkaia osoko emigrazioa errepresentatzeko lagin bat aukeratu nahi dugu, emigrazio hori berori aztertzeko. Istorio indibidualek asko dute komunean baina, era berean, bakoitzak bere idiosinkrazia du, horregatik, gure asmoa beka honen bidez gaia modu kualitatiboan ikertzea da. Gainera, denbora kontua da testigantzak jasotzeko ezintasuna aurki izatea, migratzaileak izandakoak (batzuk AEBetan bizi dira eta beste batzuk itzuliak) adinean sartuta baitaude. Beraz, lan honen beharrezkotasunak bultzatu gaitu elkarrekin gaiari sustapen garrantzitsu bat ematera".\nGuk gaia ikuspuntu etnologikotik aztertuko dugu, eta hori da egingo dugun ekarpen nagusia. Jose Miguel Barandiaranen ikerketa metodologia aplikatuko dugu, horrela lehenengo pertsonan jasotako elkarrizketak izango dira ikerketaren sostengu nagusiak eta bizkaitar emigranteen aniztasunean oinarrituko gara lagin esanguratsua lortzeko. Gainera, emakumeei atal berezia eskaini nahi diegu, euren ahotsa eta testigantzak espresuki jasoz. Bestetik, emigrazio horren eraginez bai migratzaileen jatorriko gizartean eta baita helburuko gizartean gertatu ziren kultura aldaketa eta berrikuntzetan jarriko dugu arreta berezia, hala nola, ohitura, hizkuntza, mundu ikuskera eta ideia aldaketetan.\nEta lan metodologiaz, kontuan hartuz Covid 19ak eragina izango duela oraindik e2021ean?


kritiken hemeroteka » Gizon arruntak\nGizon arruntak Edorta Jimenez / Deia, 2015-06-20\nJon Alonsok 1998an argitaratu zuen Camembert helburu. 2015ean, Etxeberria anaiek, Martinek eta Xabierrek, Gizon gogorraren sekretua argitaratu dute. Bigarren honetan diren ataletako bakoitzak, azkenak izan ezik, Alonsoren hibrido eder haren bere aipua dakar, sarrera gisa. Bigarrenak lehenari omen egiten diola zalantzarik ez dagoenez, omenaldiaz harago bien arteko zein lotura legokeen galdetzea ez legoke lekuz kanpo.\nEtxebarria anaiek, batera sinaturik argitaratu duten laugarren eleberri honetan, 2010eko inauterietara garamatzate. Jaiok izaten diren mozorro-festa luzeenera. Eldarniora. Eta hara non, hildako bat agertu den, ez oso ohikoa den moduan, ez bada ere norbait gorpua —ala gorputza?—, ebakitzeko tresna zorrotzez ondo landuta. Horrelakoetan ohikoa den legez, poliziak, kasu honetan Ertzaintzak, ikerketa abiarazi beharko du. Irakurlea ikerketara gonbidatuta dago, azken batean, tituluak berak ere horixe proposatzen digu eta. Hala, gizon gogorraren sekretua zein zen argituko zaigu. Azken orrialdera arte irakurtzen jarraituz gero, noski. Ia hirurehun dira.\nErtzaintzak gorpu mutilatuaren nondik-norakoak ikertu beharra bere zeregina du. Hala ere, ez da gorpu mutilatuaz jakin nahirik ibiliko den bakarra. Erre ezizena paratu dioten horri ere ia hil ala bizikoa zaio Inauteriko alkohol giro lanbrotsuan agertu den gorpu horrena argitzea. Camembert helburuko lehenengo aipuak dioen bezala, “errealitatearen marraz bestaldeko gizon inprobablea” den Erre bestalde “gizon arrunta” den pertsonaiari. Inprobablea eta era berean arrunta pertsonaia, kontatzen zaiguna ere agian inprobablea da, agian arrunta, batek daki. Denok buruz dakiguna ere bada “krisiak hildakoak eragiten dituela” bezalako esaldiak egunero botatzen direla. Bada, hona hemen krisiak hil duen bat. Gorri goitizena zuen.\nGorri, sindikalista goitizen ezin egokiagoa duena, krisian bizi da ala hila da? Laminados lantegikoa, krisiaren biktima? Ez gaude ohituta krisiaren ez dakit zein biktima “hilotz urkatua, kolpatua eta zauritua, biluzik eta belarria moztuta” agertu dela irakurtzen, liburu honetako kontrazalean irakurri dugun bezala. Ez da oso probablea, ez. Bada, horrela ez bada, nola agertzen dira krisiaren biktimak albistegietan? Gehienak, inola ere ez.\nGizon gogorraren sekretua ezagutzea proposatu diguten Etxeberria anaiek krisiaren gordinkeria umorez kontatuko digute, eta ez dut esango “nola bestela?” edo horrelakorik. Bizitza hau azken batean inauteri hutsa dela esan daitekeenez gero, zertan ez asmatu Burdel King bat edozein Burger King horietako baten ordez? Eta, krisiak krisi, zertan ez bizi ijitoak bezain libre, bere egunerokoaren esklabo zanpaturik bizi den gizon arrunta bezala bizi beharrean? Alegia, esklabotza horretatik ihes egin nahian urtean behin, Inauterietan, mozorroa jantzita eta pentsatuz hobe dela Laminados “gure” enpresan lanean esklabo, hura itxita kale gorrian baino. Mozorroak, bada, urtean behin. Ohikoena, ijitoarena. Edo bestela, toreroarena. Hain gara arruntak gizon arruntak.


LABEAN, proiektuaren lurralde eremua\nLABEAN proiektu pilotua hiru eskualdetan burutzen da:\n- Arabako Mendialdea\nHiru eskualde hauek LEADER azalera garrantzitsua duten eremuak direlako nabarmentzen dira; landa eremu behartsuenak izanik.\n- Arabako Mendialdea oso eskualde zabala da, eta biztanle gutxi ditu. Biztanleria-dentsitatea 5,6 bizt/km2-koa da (Eustat, 2019), eta azken 10 urteetan % 6ko biztanleria-galera hauteman da. Eskualde hau hainbat mendizerrak eta mendikatek inguratzen dute, bai eta Izkiko mendiek ere, gainerako lurraldearekiko eta, batez ere, inguruko hirigune handiekiko, Gasteiz eta Logroño, komunikazioa baldintzatuz. Batez besteko errenta, Araba eta Euskadiko batez bestekoen azpitik egonik, 19.246€ da (Eustat 2017), eta BPGa 36.774€ (Eustat, 2017) % 5,24 jaitsi da 2010etik. 2019ko azken hiruhilekoan langabezia-tasa % 6,66koa zen (Lanbide). Sektore ekonomikoei dagokienez, lehen sektoreak pisu handia du, eta, gainera, baliabide naturalen kalitate handiagatik eta inguruneak eskaintzen dituen turismo-aukerengatik nabarmentzen da.\n- Añanako eskualdean kontraste handia dago landa-eremu eta industrializazio-maila handieneko eremuen artean, hauek Gasteizko eta N1eko komunikazio-bideetatik gertu daudelarik. Datu sozioekonomikoei dagokienez, azken 10 urteetan egonkor mantendu den eskualdeko biztanleriaren batez besteko dentsitatea 9,4 bizt./km2 da (Eustat, 2019), Arabako eta Euskadiko batez bestekoen azpitik. Era berean, Euskadiko eta Arabako batez bestekoen azpitik dagoen batez besteko errenta egonkor mantendu da: 18.916 €(Eustat, 2017). Langabezia-tasa, Euskadiko eta Arabako batez bestekoen azpitik dago, % 7,14koa da (2019ko hirugarren hiruhilekoa, Lanbide). Sektore ekonomikoei dagokienez, esan behar da lehen sektorea, landa-eremuetan kontzentratua dagoela eta zereal-joera argikoa dela, eskualdean pisu handia duelarik.\n- Enkarterri kontrasteen eskualde bat da, non bere lurraldearen parte baten isolamendu geografikoa izan arren beste partea Bilboko metropoli-eremutik gertu aurkitzen da. Enkarterrik 74,30 bizt/km2-ko biztanleria-dentsitatea du (Eustat, 2019), Euskadiko eta Bizkaiko batez bestekoen azpitik, eta azken 10 urteetan biztanleriak gora egin duela ikusten da. 17.482€ko batez besteko errenta (Eustat, 2017) eta 18.383€ko BPGa (Eustat, 2017) ditu biak Euskadiko eta Bizkaiko batez bestekoen azpitik daudelarik. Langabezia-tasa, % 13,18koa (2019ko hirugarren hiruhilekoa, Lanbide), Euskadiko eta Bizkaiko batez bestekoen gainetik dago. Sektore ekonomikoak direla eta, lehen sektoreari dagokionez, esnetarako behiak hartzen duen garrantzia azpimarratu behar da.\nLABEAN proiektuak hiru eskualde hauetan jarri badu ere arreta, proiektuaren emaitzetako bat landa eremuen garapen sozioekonomikorako sare lan-eredu baten eraikuntzareko ibilbide-orri bat izango da, gizarte-berrikuntzaren ikuspegitik, eta Euskadiko landa eremuan antzeko proiekturen bat gauzatu nahi duen edozein erakunderen eskura egongo dena.\nAzken aldaketako data: 2020/06/25


Nafarroako Gobernuak Gazteriaren Foru Estrategia eta II. Gazteriaren Plana onetsi ditu. Noticias de Navarra\nNafarroako Gobernuak Gazteriaren Foru Estrategia eta II. Gazteriaren Plana onetsi ditu\nPlana gazteek eta gazte-eragileek parte hartu duten partaidetza-prozesu baten ondorioz abian jarri zen eta Departamentu guztien 153 ekintza barne hartzen ditu\nnavarra.es - Lunes, 12 de Junio de 2017 - Actualizado a las 12:11h\nNafarroako Gobernuak 2017-2020 Gazteriaren Foru Estrategia eta 2017-2019 II. Gazteriaren Plana onetsi ditu. Plan horietan, gazteentzako politikak jasotzen dira, haien emantzipazioa sustatu, bizitza osasungarri bat garatzen lagundu, parte-hartzea bultzatu eta gizartean erabat txertatzearen alde egiten dutenak. II.\nGazteriaren Planean Departamentu guztiek hurrengo hiru urteetan gazteak Nafarroako Gobernuaren agenda publikoan barne hartzeko bultzatuko dituzten 153 ekintza barne hartzen dira. Garatuko diren ekimenen artean hauekin zerikusia dutenak nabarmentzen dira: laneratzeko prestakuntza, etxebizitza erosteko aukera, parte-hartzea, eskola-porrota prebenitzea, ikertzaileak kontratatzea, bizitza-ohitura osasungarriak, arte-ikasketak handitzea edo garraiorako laguntzak. Nafarroako Gobernuak, horrela, "Estrategia Berri, 2020an Nafarroa Gazteagoa" gauzatuko du, foru Gobernuak gaur goizean ohiko bilkuran onetsi duena. Geroago, Ana Herrerak, Kultura, Kirol eta Gazteriako kontseilariak prentsaurrekoan aurkeztu du. Estrategia honekin batera 2017-2019 aldirako II. Gazteriaren Plana ere onetsi da.\nPlan horrekin, Nafarroako Kirolaren eta Gazteriaren Institutuak egindako diagnostikoen eta iaz egindako partaidetza-prozesuaren ondorioz (3.000 gaztek parte hartu zuten) aurkitutako gazteen behar eta eskaerei erantzun nahi die Gobernuak. Horrela, Nafarroako II. Gazteriaren Planak lehentasunezko lau ardatz kontuan hartzen ditu. Ardatz horien barruan sail hauek daude: hezkuntza, enplegua, etxebizitza eta emantzipazioa, osasuna, kultura, kirola, partaidetza, bizikidetza, gizarteratzea eta aniztasuna, berdintasuna eta lurralde garapena. Horrez gain, zeharkako hiru ardatz ere barne hartzen dira, genero-berdintasunarekin, gizarteratzearekin eta euskararekin zerikusia dutenak.\nNafarroako bigarren Gazteriaren Plana\nPlanaren burua Nafarroako Kirolaren eta Gazteriaren eta Gazteriaren Institutua da eta Gobernuko Departamentu guztiez gain, Nafarroako Gazteen Kontseiluak, esparru horretan lan egiten eragileek eta gazte-entitateek ere parte hartu dute plana egiten. Lau ardatz estrategiko ditu. Lehenengoa, "Emantzipazioa" da, eta Hezkuntza (30 ekintza), Enplegua (17) eta Etxebizitza (12) sailak barne hartzen ditu. Bigarrena, "Banakako prozesua" da, eta Osasuna (9 ekintza), Kultura (5) eta Kirola (7) sailak barne hartzen ditu. Hirugarrena, "Sozializazio-prozesua" da, eta Partaidetza (23 ekintza) eta Bizikidetza (2) sailak barne hartzen ditu. Azkenik, laugarrena, "Norberaren eta taldearen nortasunaren garapena" da, eta Gizarteratzea eta Aniztasuna (12 ekintza), Berdintasuna (11 ekintza) eta Lurralde Garapena (25 ekintza) barne hartzen ditu. Horrez gain, Planak hiru zeharkako ardatz ditu, helburu eta ekintza guztietan eragina dutenak.\nAgirian bertan jasotzen den moduan hauek dira: gizonen eta emakumeen arteko berdintasuna, "gizarte bat ekitate irizpideekin eraikitzeko aukera bakarra" gisa;gizarteratzea, "bazterkeriarik ezaren aurrean sentikor agertzeko, bazterkeriarik eza sortzeko eta sustatzeko;eta euskara, hizkuntza politika "proaktiboa, positiboa, integratzailea eta zeharkakoa sustatzeko politika publiko guztietan eta gizarte-maian". Horrekin guztiarekin Nafarroako Gobernuak gazteen garapen integrala sustatu nahi du, gaur egungo errealitate sozioekonomikoa eta haien helburuak kontuan hartuz, izan ere, Plana egiten ari ziren fasean egindako azterlanetan horiek aurkitu dituzte. Halaber, pertsonen gazteen izaera nabarmentzea eta modu autonomoan izaera kritikoa garatzea da helburua, aukeratzeko, erabakiak hartzeko, berritzeko, esperimentatzeko eta beraien bizi-prozesuak aurrera eramateko aukera izan dezaten.\n2020an Nafarroa gazteagoa\nGazteriari buruzko Foru Legeak, 2011. urtean Nafarroako Parlamentuak aho batez onetsitakoak, Gazteriaren Foru Estrategia bat egitea eskatzen dio Gobernuari, eta gazteen egoera aztertzen da. Bestalde, Nafarroako Gobernuaren eta tokiko entitateen gazteen arloko politika publikoak eta planak garatzeko bidea ezartzen da. "Estrategia Berri 2020an Nafarroa Gazteagoa" estrategia egiteko, Europar Batasunak nahiz Espainiako Gobernuak arlo horretan bultzatzen dituzten gaur egungo politikak, Nafarroako Gazteriaren Behatokiaren adierazle-panela eta Foru Komunitatean dauden gazte-eskaerei buruzko azterlan kualitatibo bat kontuan hartu ditu Kultura, Kirol eta Gazteriako Departamentuak.\nGuztira, 3.182 galdeketari erantzun dizkiete gazteek eta 10 tailer parte-hartzaile egin dira Nafarroa osotik. Zehazki, lau printzipio gidari ditu Estrategiak. Hauek dira: gazteen erabateko partaidetza, gazteen autonomia, lankidetza eragileen artean eta gazteak Nafarroako garapen sozioekonomikoan sartzea. Printzipio horiek bederatzi helburutan zehazten dira. Horien artean daude: gazteen garapen integrala, kultura parte-hartzaile bat sortzea, koordinazioa eragile tekniko eta politikoen artean, Administrazioak bultzatzen dituen politiken zeharkakotasuna, gizonen eta emakumeen arteko berdintasuna, gizarte- eta ingurumen-ingurunearekiko konpromisoa, komunikatzeko eta elkarri eragiteko modu berrien sortzea eta erakundeetako eta gizarteko eragileek ebaluatzea.\nEbaluazioa eta partaidetza-prozesua\nNafarroako Gobernuak gaur onetsitako Gazteriaren Estrategia eta Gazteriaren Planak ebaluazio-sistema bat jasotzen dute, eta sistema horretan, eragileek eta gazteek parte hartuko dute. Estrategiarako hauek aurreikusten dira: Nafarroako Gazteriaren Behatokiak aldizka txostenak egitea, Gazteriako Departamentu arteko Batzordeak erabakitzen duen lan-planaren jarraipena, gazteei buruzko urteko inkestak eta informatzaileen urteko panel bat, esparru politikoa, teknikoa, soziala eta banakoa barne hartzen dituena.\nGazteria Planaren kasuan, gazteek, teknikariek eta ordezkari politikoek parte hartuko dute ebaluazioan. Bestelako formulen artean, Gobernu Irekiaren eta Gazteriaren web-orrietan parte-hartzeko moduak bilatuko dira, kontsulta eta jarraipen kanpaina bat egingo da eta inkestak egingo dira. Horrez gain, Planaren emaitzak mahai-teknikoetan aztertuko dira, Nafarroako Gobernuaren Gazteriaren Departamentu arteko Batzordean ebaluatuko dira eta urtero Parlamentuan aurkeztuko dira. Gazteen eta haiekin lan egiten duten pertsonen parte-hartzea kontuan hartu da bi dokumentuak egiteko, eta prozesua funtsean iaz egin zen. Guztira, 3.000 gaztek baino gehiagok parte hartu zuten. Besteak beste inkestak, hamaika mahai tekniko, hamar tailer parte-hartzaile, zortzi eskualde-foro, hiru sektore-saio eta hainbat lan-bilera egin ziren Nafarroako Gazteen Kontseiluarekin.\nNafarroan 14 eta 30 urte arteko 110.000 gazte inguru daude, hau da, biztanle guztien % 17. Beraz, duela hamarkada baino gutxiago daude, Foru Komunitateko % 22 gazteak zirelako. Horietatik, % 50,95 gizonak dira eta % 49,05 emakumeak. Gazte gehienak, % 56,9, Iruñerrian bizi dira;horren atzetik, % 13,88, Tuteran. Gazte gutxien dituen eremua Pirinioetakoa da: % 1,88. Adinen arabera, % 22,13k 14 eta 17 urte artean dituzte;% 21,65ek, 18 eta 21 urte artean;% 22,93k, 22 eta 25 urte artean eta % 33,29k, 26 eta 30 urte artean.


Txosten baten arabera, osagai osasungarriak erabiltzeak elikagaiak erostea dakar. | Consumer\nTxosten baten arabera, osagai osasungarriak erabiltzeak elikagaiak erostea dakar.\nKontsumitzaileen %76 gehiago arduratzen da gaur egun haien elikaduraz duela bost urte baino\nElikagaiak eskuratzeko, osagai osasungarriak erabili behar dira, eta produktu kimikoak baztertu, beste faktore batzuen gainetik (prezioa, adibidez), Deloitte-ren txosten baten arabera. Txosten horrek mundu osoan elikagaiak erosteko ohiturak aztertzen ditu.\nOrain dela bost urte baino gehiago, kontsumitzaileen %76 gehiago arduratzen da haien elikaduraz. Azterlan horren arabera, produktu jakin bat eskuratzeko orduan kezka nagusiak osagai osasungarriak erabiltzea (%61ek du lehentasuna) eta fabrikazioan produktu kimikoak erabiltzea (%49) dira. Lanak dio elikagaiari buruzko informazioa izatea funtsezkoa dela erosketak egiteko. Hala ere, inkestatutakoen %42k uste du ez duela nahikoa informazio.\nKontsumitzaileek konfiantza handiagoa dute jatorri nazionaleko produktuetan inportatutakoetan baino; izan ere, %56k uste du azken horiek ez dietela berme guztiak eskaintzen, eta %69 prest egongo litzateke bere herrialdean ekoitzitako elikagaiengatik gehixeago ordaintzeko, txostenak dioenez. Era berean, kontsumitzaileen erdiak produktuen osagaiei erreparatzen die erosi aurretik, eta hirutik bik azukre eta gatz eta kaloria gutxiko produktuak bilatzen dituzte.\nHalaber, azterketak erakusten duenez, kontsumitzaileen %57k elikagai jakin batzuk erosteari utzi diote, azken urteetan erretiratu egin direlako. Kontsumitzaileek gehien kezkatzen dituzte haragia (%78), oilaskoa (%67), frutak eta barazkiak (%53) eta esnekiak (%53).\nSexuen arabera, emakumeen % 82k duela bost urte baino kezka handiagoa du elikagaiekiko, eta gizonen % 70ek. Adinari dagokionez, txostenak azpimarratzen du gazteak direla gai horiekiko kezka handiena dutenak.\ninforme señala-eu informe-eu kontsumitzaileak osagai osasungarrien erabilera zehazten du urteak


Butano-bonbonen banatzaileek ohartarazi dute hornidura-eza dagoela | Consumer\nButano-bonbonen banatzaileek ohartarazi dute hornidura-eza dagoela\nPetrolioaren Gas Likidotuak Banatzen dituzten Enpresen (PGL) elkarteko presidenteak, Rafael Riverok, atzo ohartarazi zuen “hornikuntza-arriskua” dagoela butano-bonbona banatzeko, merkaturatze-marjinak gaur egungo mailetan mantentzen badira. Riverok esan zuen komertzializazio-komisioak “ez direla iristen” eta enpresa banatzaile batzuek “eskuoihala botatzeko” aukera dagoela. Adibidez, Soriako banatzaileak jarduera utzi duela eta bere eremuko banaketa Huescatik orain betetzen ari dela adierazi zuen.\nEkonomia Ministerioak egindako ministro-aginduaren proiektuak, butano-bonbonaren gehienezko prezioak eguneratzeko, apirilaren 1etik aurrera merkaturatze-kostuak% 12,91 igotzea aurreikusten du. Hala ere, aginduak onartzen du merkaturatze-marjinak% 4 baino ez direla igo 1993ko azarotik, eta KPI% 28,8 igo dela. Proiektu horren arabera, butano-bonbonaren prezioa% 6,75 jaitsiko da apirilaren 1etik aurrera lehengaia eta pleitak merkatuta (garraio-gastuak), eta 8,57 euro jarriko dira (gaur egungo 9,19 euroen aldean).\nZehaztu gabeko kostuak\nPGLko banatzaileen elkarteak zenbait alegazio aurkeztu dizkio ministro-aginduaren proiektu honi Energiaren Batzorde Nazionalaren aurrean (CNE). Butano-banatzaileen arabera, Ekonomia Ministerioak sektoreko kostuen bilakaera kuantifikatzen du, eta “ez du inoiz zehazten zein diren”. Banatzaileek diote merkaturatze-kostuak “arbitrarioki” finkatu direla azken urteotan. Alegazio-testuak azpimarratzen duenez, Administrazioak banatzaileei kontsulta eginez gero, merkaturatze kostuak “errealitateari egokituak” izango lirateke.\nRiverok eskatu zuen Administrazioak produktuaren prezioa bakarrik finka dezala, banaketa sartu gabe, eta, gero, enpresa banatzaile bakoitzak marjinak aplikatu behar ditu, eragiketa egiten duen eremuaren eta dagoen lehiaren arabera. Banatzaileen presidentearen arabera, eskema hori aplikatuko balitz, PGLen azken prezioa %20ra jaits liteke.\nRiverok butano- eta propano-biltegietara banatzaileen sarbidea arautzea ere defendatu zuen, eta enpresa horiek ontziratzea eta merkaturatzea ahalbidetzea.\nbanaketa bonbonak Butanoa


[Bideoa] Familia harremanen zailtasunari buruzko eleberria idatzi du Eider Rodriguezek - KULTUR SHAREA\nEraikuntzarako materiala du izenburua idazlearen aurreneko nobelak. Susa argitaletxearen eskutik argitaratu du.\nEraikuntzarako Materiala da Eider Rodriguez idazlearen (Orereta, 1977) nobela berria. Lanak familia harremanen zailtasunari buruz hitz egiten du, eta aita eta alaba ditu pertsonaia nagusi: “beraien artean sortzen den zirkuitu pribatu baten inguruan orbitatzen du liburu guztiak”, azaldu du idazleak. “40 urtez zabaldu den zirkuitu bat da. Lehen 20 urteak etxearen bueltan igarotzen dira, handik aurrerakoak toki desberdinetan, beraz, beraien arteko harremanaren kronika intimoa litzateke liburua.\n“Aita eta alabaren arteko harremana erabat kutsatuta dago alkoholagatik”, kontatu du egileak, eta eleberria hondamendia atzean utzita idatzita dagoela gaineratu.\nPertsonaia nagusiekin batera, jende ugari agertzen da inguruan eta zirkuitu hori puskatzen dutela dio idazleak, kontakizuna aberastuz. “Liburu gogora eta iluna da, baina era berean argiaren bilaketa bat dago”.\nRodriguezek lau zatitan banatu du liburua: “2008ko abenduan hasi eta 2019ko azarora arte iristen den egunerokoa da aurreneko bi atalen hezurdura, alabaren ahotsetik kontatua”, azaldu du Leire Lopez Susa argitaletxeko editoreak. “Horrekin kontrastean, atzera egingo du narratzaileak, iragana orainaldi bihurtuko digu, gogoratzeko baino gehiago, haren begietatik ikus dezagun”.\nHirugarren atalean, berriz, aldaketa dator, lehen pertsonatik bigarrenera igaroko da narratzailea, aitari hitz egingo dio, baina ez alabaren ahotsetik, alaba hirugarren pertsona bihurtuko baita.\nAzkenik, laugarren atalean, aitak amari soldaduskatik bidalitako gutunak daude oinarrian, alabaren egunerokoaren txatal berriekin eta gutunei egindako oharrekin batera. “Batez ere, gutun horien bitartez heltzen zaigu aitaren ahotsa liburuan”.\nEditorearen arabera, eleberria eraikitzeko, Rodriguezek idazteko mekanismo ugari baliatu ditu, “liburuak eraiki egiten baitira etxeak bezala, eta etxeen eraikuntzak badu lekua liburuan”. Era berean, Lopezek dio ezin dela ez mundua, ez pertsona bat bere osotasunean liburu batean sartu, “idazleak aukeratu egiten du zer kendu, erantsi, laburtu, bere subjektibitatea gehitu…”.\nEgilearen hitzetan, liburuak testura ugari ditu, ikuspuntu bat baino gehiago ere badituena, eta alde horretatik, mugimendu handi samarrekoa, nahiz eta kronika intimo bat izan.\nEraikuntzarako materiala eleberrian badira eguneroko zatiak, galdera sortak, zerrendak, gutunak, argazkien deskribapenak. Idazlearen ustez, liburuaren eraikuntzarako materiala oso anitza izan da, “etxe bat egiteko askotariko gauzak behar dituzulako: txikiak, handiak, denetarikoak eta liburuan ere ala ageri da”.\nTags: Eider Rodriguez, Eraikuntzarako Materiala, Euskal Literatura, Susa argitaletxea\nDiziplina askotariko kultur jarduerak egongo dira abenduaren 4tik 8ra, Durangoko Azokan


Este viernes Feria de San Blas en Abadiño - Landa Garapenerako Alkartea Urkiola - LGA\nGuztia prest ostiral honetan Abadiñon San Blas azoka ospetsuaz gozatzeko.\nEuskal Herriko nekazaritza eta ganadu azoka garrantzitsuenenetakoa da. 266 abelburutatik 100 salgai ipiniko dituzte: 45 bat behi, 35 zaldi eta 20 bat ardi. Gainerako 166ak, ikusgai; hauetatik 54 herriko sei abeltzainek eroango dituzte Trinkete aldeko gunera. Gainera, nekazaritzako 72 saltoki (Trinketean), eskulangintzako 22 (Txanporta Kultur etxe ondoan), nekazaritzako makineriako 15 (Txanporta plazan eta Gaztañodi eta Aita Aureliano Letona kaleetan) eta landareak saltzeko 10 (Tornosolo kalean) egokituko dituzte.\nArbaso artisauen elkartearen laguntzagaz bertaratutako dira artisauak. Jaiaren osagarri, 34 saltoki banatuko dira San Trokaz eta Txanporta plazan, Zeletabe eta Gaztañodi kaleetan eta Ferialeku inguruan, erroskillak eta kordoaik, besteak beste saltzeko; 7 bat txosna ere jarriko dituzte Ferialekun eta Solokoan.\nAnimatu zaitezte etortzera, jai giro ederraz gozatzera eta baserriko produktuak erostera.\nHotza egin arren, giroa beroa eta jatorra izango da bertan betiko lez.\nGainera, San Blas jaietako egitaraua zabala eta ugaria da beti bezala, otsailak 18ra arte izango da zer egin eta zer ikusi Abadiñon. Urtero legez, idi-probek leku berezia izango dute San Blas jaietan. Aurten uztarturiko 38 idi pare hartuko dute parte otsailak 3tik 13ra bitartean burutuko diren probetan.\nSan Blas Jaietako egitaraua 2012:


“Geroa bermatuz” informazio eta orientazio saioak martxoaren 12an eta 26an egingo dira\nEnpresak eskualdatzeko prozesuari buruz informazioa eta orientazioa ematea da, hain zuzen ere, jardunaldi hauen helburu nagusia. Hala, enpresari jarraipena emateko dauden aukerak azaltzen, transmisioa planteatzerakoan kontuan hartu beharreko alderdi eta puntu kritikoak ezagutarazten, enpresaren egoeraren diagnostikoa egin ahal izateko jarraibideak ezartzen eta transmisio kasuetan gizarte-ekonomiaren aukera ezagutarazten ahaleginduko dira hizlariak saio ezberdinetan.\nMartxoaren 12ko jarduna enpresaren transmisioan zentratuko da eta transmisiorako alternatibez, enpresaren kapitalean langileen partaidetzaz edota eragiketaren zerga, lan ondorio eta ekimen ezberdinak martxan jartzeko laguntzez arituko dira SAYMA kontsultorako teknikoak, ekonomilari, abokatu eta aholkulariak. Martxoaren 26an berriz, enpresen tranmisiorako gizarte ekonomiak eskaintzen dituen formulak jorratuko dira, hau da, kooperatiba bihurtzeko aukeraz eta lan sozietateez berba egingo da. Gizarte ekonomia sustatzeko dauden programa eta laguntzez ere xehetasunak emango dira.\nGeroa bermatuz izeneko jardunaldi hauek epe labur-ertainean enpresaren eskualdaketaren aurrean egon daitezkeen eta hura eskuratzea bideragarri den aztertu nahi duten enpresetako zuzendari eta langileei nahiz enpresa eta pertsona ekintzaileekin lan egiten duten eskualdeko eragileei zuzenduta daude.\nEnpresak transmititzeko prozesuari buruzko jardunaldi hauek martxoaren 12 eta 26an, goizez, 9:30tatik 13:00 bitartean egingo dira Debagoieneko Mankomunitateak Arrasaten duen egoitzan. Izena emateko epea zabalik dago. Informazio gehiagorako mankomunitateko Garapen agentziara jo daiteke.


Arte udalekuetan begirale izateko bigarren deialdia egin du Udalak — Berbia\nArte udalekuetan begirale izateko bigarren deialdia egin du Udalak\nEskaerak aurkezteko epea maiatzaren 18tik 22ra izango da, biak barne\nLehen deialdira 5 hautagai aurkeztu ziren baina batek atzera egin duenez, arte udalekuetan parte hartzeko asmoa azaldu duten gaztetxoen beharrak betetzeko beste begirale bat, edo bi, topatu nahi ditu Udalak. Horregatik, hautagaiak aurkezteko bigarren deialdia egitea erabaki du. Iragarkia gaur bertan argitaratu da udaleko web atarian eta bihar irekiko da eskaerak aurkezteko bost eguneko epe berria.\nArte udalekuetan begirale izateko bete beharreko baldintzak aurreko deialdirako zehaztu zirenak dira: Arte Ederretako graduaren lehenengo bi ikasturteak gutxienez gaindituta izatea, C1, EGA edo 3. hizkuntza eskakizunaren pareko euskara maila izatea eta sexu delitugileen erregistro zentraleko agiri negatiboa izatea. Eskaerak udaleko zerbitzu telematikoen bitartez aurkeztu daitezke edo aurrez aurre udaletxean, HAZ bulegoan. Baina bulegoa astelehenetik ostiralera eta 7:30tatik 15:30tara irekitzen da, eta joan aurretik, hitzordua eskatu behar da.\nArte udalekuetan begirale izateko eskaera orriari udalak zehaztutako baldintzak betetzen direnaren egiaztagiriak erantsi beharko zaizkio eta baita ere, meritu gisa baloratuko diren beste batzuk, hau da, Arte Ederretako graduaren 2. mailatik gorako ikasturteak gaindituta izatea, artearekin lotutako formazio osagarria, 4. hizkuntza eskakizunaren euskara agiria, arte udalekuetako begirale gisa aritu izana edota artearen inguruan irakasle lanak egin izanaren agiriak.\nArte udalekuak ekainaren 27tik uztailaren 22ra egingo dira, 10:00tatik 13:00tara. Hala ere, Udalak, uztailaren 29ra arte eta 9:30tatik 13:30ak arteko jarduna betetzeko lan kontratua egingo die begiraleei. Izan ere, udalekuak hasi aurretik programazioa prestatzeko eta bukaeran balorazioa eta udalekuen memoria egiteko, aurrez nahiz ondoren, hainbat egunetan lan egitea eskatuko baitzaie.\nArte udalekuetan begirale izateko bigarren deialdi honetan epeak oso estuak dira, bihar hasi eta domekara arte. Argibide gehiago udaleko web orrian, lan eskaintzak atalean, ikusgai daude.


Hizlari ilegalak! - GARA\nAintza Zufiaurre, Inge Arin, Elorri Arin Naia Lacroixen lagunak\nHumanitatean oinarritutako elkartasunak atxiloketaldi batera bultzatu gaitu, bi minutuko gozamenak 30 orduko erasoaldi bilakatuz\nMartxoak 29, eguzki izpiekin esnatzerakoan, batzuk greba eskubidea esku artean altxatu dira, beste batzuk elkartasun oihuak helarazteko jaiki dira. Hiru lagun, goizean goiz Gradignan presondegira abiatu gira, gure laguna Naia Lacroix Etxeberriari irrintzi pare batzuk botatzera. Presondegi aitzinera hurbildu eta bakoitzak tripako mina eta presoen banderolarekin irrikitan eskuak dardarka. Naia gure parean ikusi ondoren, oihuak eta irrintziak lau haizetara zabaldu dira. «Naia, ongi? Hor gira! Maitez zaitugu! Animo eutsi goiari!».\nGure laguna bi kateren arteko borrokaldian ikusi dugu, alde batetik bere kamisetan Nafarroako kateek Naiaren indarra eta gogoa azaltzen ziguten, eta bestetik, bere parean konfrontazioz ziegako kateak baziren. Lau kateek ez dute gure kidea isilarazi, barruko burdina estuek haizearen laguntzaz presoaren maitasuna ekarri digute. Gazte iraultzaren arimak eta bakardadearen amorruak, Naia igande honetan bideratutako borrokaldira eraman dute.\nHumanitatean oinarritutako elkartasunak atxiloketaldi batera bultzatu gaitu, bi minutuko gozamena 30 orduko erasoaldi bilakatuz. Hiru polizia gizonek lehen segundotik atxilotzen gintuztela oihukatu digute, parloir illegal delitua leporatuta. Gure eskubide unibertsalaren babesarekin, hiru neskatxak ezer ez esatea erabaki dugu. Hortik aitzina, atxiloketa guztia tentsio unetan igaro da: lau zelda desberdin ezagutu ditugu, hiru gorputz miaketa (batentzat biluzik, produktu arriskutsuak izaten ahal zituelako),...\nEz dugu ezer hautsi, ez diogu inori eraso egin, gure delitu bakarra lagun bati babes eta maitasuna helaraztea izan da, borrokaldi baten atarian aurkitzen delako. Honek atxiloketa ez du legitimizatzen, honek eraso hutsean bermatutako haserrea erakusten digu. Terrorista katalogoko kide bihurtu gira, zergatik? Preso eta iheslarien banderola astintzeagatik, hiru oihal zati hauek Pariseko bidea hartu dute.\nBisita baimen legaleko bideak aspalditik erabili ditugu, nola ez hilabete pasa eta erantzun gabe segitzen dugu. Epailearen aitzinean, abokatuaren defentsarekin antzerki ikusgarri honen salaketa eman dugu. Ondoren prokuradorearen argumentazioa hiru terroristak egoera umorearekin hartzen genuela izan da.\nHilabeteko azken egun hauek ez ditugu alaitasun eta irriarekin hartu, zigortzen gaituzte elkartasun delitu baten aurrean, adierazpen askatasuna ukatuta. Gertatutakoak eta kondenak dimentsio ikaragarria ekarri digu, Arin lehengusinei bi hilabeteko kartzela zigorra sursis-arekin (bete behar gabe), eta Zufiaurreri 30 isun-egun, bakoitza 10 eurokoa. Orotara 1.000 euro inguruko kostua pagatzera inposatuta gira.\nGertatutakoak, dimentsio pentsaezinak hartu ditu; baldintza txarrak, zigor neurrigabeak, eraso etengabeak, nortasun ukazioak, militanteen kriminalizazioa, umilazioa...\nApirilak 28, Gradignan presondegira joaten den autobusera igotzera deitzen dizuegu! Denok batera Naiari kartzela baldintza duinak eskatzera! Goazen guztiok batera hizlari basatiak izatera!\nAupa Naia eta gora preso eta iheslari guztiak!


About Us - CO-WIN (HK) Company Limited\nCO-WIN (HK) mugatua enpresa, lanbide plastikozko estalkiak material fabrikatzaileak, ezarri zen bikaina kalitatea plastikozko estalkiak material prezio oso lehiakorra eskaintzeko merkatu globalean aditu profesional gehienak aparteko zerbitzua eskaintzen dezakezu zure enpresa hazten laguntzeko talde batekin. Gure produktuak estaltzeko PC corrugated fitxa, PC xafla solidoa, PC hutsak xafla, weatherproof ASA PVC teilatuaren konposatuen fitxa, ASA erretxina sintetikoa teila, 3 geruza bero isolatuta UPVC teilatua fitxa, FRP xafla etc.\nLanbide-taldea & Experience Industria\nGure taldeko profesional eta 13+ industria esperientziak batekin, horiek onartzeko gure bezeroei produktuaren zerbitzu pertsonalizatua eta OEM zerbitzua eskaini digu. premium kalitatezko produktuak bakarra dugu eskaintzen, halaber integrala hornidura-katearen kudeaketa bertan eraginkorra bidalketa entrega ziurtatzen ematen. Gure produktu 10-30 urte bermerik oinarritutako elementuak desberdinetan bermatuta eta bidalketa bakoitzeko% 100 ikuskatu aurretiko bidalketa da.\nCO-irabaziko du etengabe saiatzen geure hobeto bezeroaren gogobetetasuna maximizatzeko eta laguntza bezeroei kostu-eraginkorra eta eskumena negozio dute merkatu globalean. Espero dugu zure kontsulta eta irabazi-irabazi lankidetza lortzeko lan egiten.


EBAZPENA, 2017ko uztailaren 6koa, Ingurumeneko sailburuordearena; honen bidez je...\n1. artikulua Gipuzkoako Hondakinen Kontsortzioak sustatuta ingurumen-baimen bateratua egiteko proiektu teknikoa jendaurrean jartzea, ebazpen hau Euskal Herriko Agintaritzaren Aldizkarian eta Gipuzkoako Aldizkari Ofizialean argitaratzen den hurrengo egunetik hasi eta 30 egun balioduneko epean. Epe horretan, egoki iritzitako alegazioak aurkeztu ahal izango dira.\n2. artikulua Aurreko artikuluan aurreikusitakoa betetzeko, proiektua Eusko Jaurlaritzako Ingurumen, Lurralde Plangintza eta Etxebizitza Saileko Ingurumen Administrazioaren Zuzendaritzan egongo da eskuragarri (Donostia kalea 1, 2. solairua, Vitoria-Gasteiz), baita Ingurumen, Lurralde Plangintza eta Etxebizitza Saileko Gipuzkoako Lurralde Zerbitzuan ere (Intxaurrondo, 70, Donostia).\nAbenduaren 16ko 1/2016 Legegintzako Errege Dekretuaren bidez onartu zen kutsaduraren prebentzio eta kontrol integratuari buruzko testu bateratuaren xedea da atmosferaren, uraren eta zoruaren kutsadura ekiditea, edo hori ezinezkoa denean, murriztu eta kontrolatzea. Horretarako, kutsaduraren prebentzio eta kontrol bateratuko sistema bat ezartzen du, ingurumen osoa babes dezan.\nIngurumen-organo honetan ingurumeneko baimen bateratua lortzeko izapidea hasi da, Donostian (Gipuzkoa) Gipuzkoako Hondakinen Kontsortzioak aurkeztutako proiektuarena; izan ere, abenduaren 16ko 1/2016 Legegintzako Errege Dekretuaren bidez onartu zen kutsaduraren prebentzio eta kontrol integratuari buruzko testu bateratuaren 1. eranskinean jasotzen da.\nHonako hauek Ikusi dira: Euskal Herriko ingurugiroa babesteko otsailaren 27ko 3/1998 Lege Orokorra; kutsaduraren prebentzio eta kontrol integratuari buruzko testu bateratua onartzen duen abenduaren 16ko 1/2016 Legegintzako Errege Dekretua; ingurumen-ebaluazioari buruzko abenduaren 9ko 21/2013 Legea; Ingurumen, Lurralde Plangintza eta Etxebizitza Sailaren egitura organikoa eta funtzionala ezartzeko den apirilaren 11ko 77/2017 Dekretua; Herri Administrazioen Administrazio Prozedura Erkidearen urriaren 1eko 39/2015 Legea; eta, oro har nahiz bereziki ezartzekoa den gainerako araudia. Hori dela eta, honako hau\nEra berean, adierazitako dokumentazioa herritarrek errazago eskura dezaten, aipatutako espedientea Donostiako Udalari bidaliko zaio, jendaurrean jartzeko epean erakutsi dezan.\nIkus: EBAZPENA, 2018ko otsailaren 1ekoa, Ingurumeneko sailburuordearena, Gipuzkoako Hondakinen Kontsortzioak Donostian (Gipuzkoa) sustatzen duen hondakin ez-arriskutsuak kudeatzeko instalazioari (biometanizazioko eta zepak tratatzeko planta) ingurumen-baimen in


AZKEN ORDUKOA: Israelek Gazaren aurka 40 misil jaurti dituela salatu du Dunya al-Watan hedabide palestinarrak - Nafarberri\nHome Nazioarte Nazioartea AZKEN ORDUKOA: Israelek Gazaren aurka 40 misil jaurti dituela salatu du Dunya al-Watan hedabide palestinarrak\nAZKEN ORDUKOA: Israelek Gazaren aurka 40 misil jaurti dituela salatu du Dunya al-Watan hedabide palestinarrak\ninautgonzalez ordua: 09:45 Nazioarte, Nazioartea,\nZazpi palestindar hil direla salatu dute funtzionario palestinarrek Gazaren aurkako bonbardaketaren ostean. Zazpi horien artean, Hamás taldeko bi komandante zeuden.\nHildakoak klinika batean. Argazkia: Aljazeera-ri esker.\nErasoak Israelek hasi zituen, Hamás mugimenduko komandante bat akatzeko helburuz. Israeldarrek mugimenduan zegoen auto batetik hasi zuten erasoa, Hamás taldeko kide armatu batzuen aurka. Erasoaren ondoren palestinarrek autoa jarraitu zuten, eta jarraipen hori zela eta Israelgo abiazioak bonbak jaurtitzeari ekin zion.\n"Tiro-truke" bezala kalifikatu dute FDIek (Israelen Defentsarako Indarrak) bart gauean jazotakoa.


Ekimenak – Hirilife\n2021ean programa hau, Lezoko Udalarekin elkarlanean, Lezoko udalerrian martxan jarri da eta Lezotarren erantzun handia izan du.\nTXORIBOX Aranzadi Zientzia Elkarteak bultzatutako ingurumen-heziketa proiektu bat da.\nProiektuaren helburuak betetzera iristeko inguruko naturaz eta bertan ditugun hegaztiez baliatzen da. Horretarako Aranzadiko ikerlariek tailer eta irteera ezberdinak proposatzen dituzte herritarrek gure ondare naturala gertutik ezagutu ahal izateko. Informazio guztia www.txoribox.eus weborrian eskuragarri daukazu.\nDonostiako hegazti habiagileen atlasak Aranzadi Zientzia Elkarteko Ornitologia Sailean sortzen den ekimena da, eta udalerriko hegaztien kontserbazioan inplikazioa handia duten beste erakunde batzuen kolaborazioa du: Donostiako Udala, Itsas Enara Ornitologia Elkartea, Ugatza Ornitologia Elkartea, SEO/Birdlife , Club Vasco de Camping Elkartea eta Cristina Enea Fundazioa. www.atlass.eus atariaren bitartez Donostian kumatzen duten espezie zerrenda eta beraien banaketa eremua ikusi ahako duzu.\nwww.ornitho.eus plataforma Euskadiko fauna eta flora behaketak bildu eta zabaltzeko atari bat da. Urtean 130.000 behaketa baino gehiago egiten dira eta lurraldeko biodibertsitateari buruzko datuak biltzeko erreferentziazko sistema da. Zure inguruan dagoen fauna eta flora kontsultatzera eta, nola ez, zure behaketak komunitatearekin partzekatzera animatzen zaitugu.


Iruin sagardotegia aitzindari “sagardotegi menuaren” implantazioan menú itxi bezala | Iruin Sagardotegia\nIruin sagardotegia aitzindari “sagardotegi menuaren” implantazioan menú itxi bezala\nIruin SagardotegiaIruin Sagardotegia Iruin sagardotegia aitzindari “sagardotegi menuaren” implantazioan menú itxi bezala 2017/10/18\n700 px 1050 px https://www.iruinsagardotegia.com/cache/secciones-publicas/2017/10/16/sidreria-iruin-sagardotegia-tortilla-bacalao-grande_5c.jpg\n1268 px 1536 px https://www.iruinsagardotegia.com/cache/secciones-publicas/2017/10/16/antxoas-con-pimientos-sidreria-iruin-sagardotegia_5c.jpg\nAipatzekoa da, urte ugari pasa diren arren , Zubietako Iruin sagardotegia aitzindari izan zela Gipuzkoan sagardotegi menuaren implantazioan menú itxi bezala. Gaur egun oso hedatua dago baina Astiazaran familiak asmatu zuen “bezeroari gauzak errazteko precio finko bat jarriz”, jakinarazten digute Mikel eta Ion Astiazaranek, Iruineko buruak gaur egun.\nSagardotegi menú tradizionalak bakailu tortilla, bakailu frijitua piperrekin, txingarretan prestatutako txuleta paregabea eta gazta, irasagar-gozoki eta itxaurrak postre bezala. Plater guzti hauek jankide bakoitzak upeltegiko kupeletatik txotxean hartutako nahi adina sagardoz lagunduta. Orokorrean jaki onak jatetik gain dagoen esperientzia bat da kupeletatik mugitzen diren kuadrilen giroak ez bait du inor axolagabe uzten.\nTxopito eta antxoak piperrekin, plater nabarmenenak Iruin sagardotegiko kartan\nIruin sagardotegiko kartak, ekainetik abendura aurkitu daitekeena, tradizio gastronomiko paregabe bat eskaintzen du. “Txopito” eta antxoak piperrekin dira sagardotegiko bi platerrik arrakastatsuenetakoak.\nOrain dela urte batzuk Astiazaran familiak andaluzian “puntilla” izenarekin ezagutzen den plater zoragarria sagardotegiko kartan sartzea erabaki zuten. Belaunaldi honetako anaien amaren sustrai malagarrarengatik hango zatitxo bat ekartzea pentsatu zuten eta “txopito”-ak aukeratu zituzten besteen gainetik. Eta aukera hori paregabea izan zen. I zkira tortitak, kartan ere aurkitu daitzekenak herentzia horri beste keinu bat da.\nAntxoak piperrerkin dira beste plater nabarmen bat Iruineko kartan. Dedikazio askorekin prestatuak ezin dira dastatu gabe utzi ikusi bezain laister piper frijitu gozo eta kantauri itsasoko gatzitasunarekin prestatutako antxoen nahasketarekin.\nZatoz Zubietako Iruin sagardotegira eta gozatu gastronomía onaren benetako zaporeaz.


Honen bilaketa egin duzu Ukraina • ZUZEU\nEuropak eta Estatu Batuek Ukrainari buruz jakin nahi ez dutena - Europak eta Estatu Batuek Ukrainari buruz jakin nahi ez dutena. “Ukraina eta bere aliatuak, Errusia mehatxatzen ari dira azken 1....\nUkraina - Eduardo Arriolabengoa Abasolok Arabako Alea agerkarian. Gerra Hotzaren garaietara berriz? Yuval Noah Harari historialariak Homo Deus liburuaren hasieran dionez, gizateriaren histo...\nGosea edo burujabetza - Historia azeleratzen ari zaigun azken hilabete horietan, krisi globalak nahaspilatzen dira (gerra, erregai fosilen menpekotasuna, klima aldaketa, elikadura gabeziak, errefuxia...\nPandemia osteko (eta aurreko) gerra semiotikoak\nPandemia osteko (eta aurreko) gerra semiotikoak - Azken hamarkadan Euskadi izendapena Euskal Herriko hiru lurralderi —Arabak, Bizkaiak eta Gipuzkoak osatutako eremuari— deitzeko ia oharkabean z...\nEzina ekinez egina - Euskara, maitia! Zenbat zor dizudan, zu entzutean nire aurpegian sortzen den irribarrearen eta zoriontasunaren erruduna zara! Zenbat eman didazun, maitasuna, harrotasuna, zu s...\nHainbat gogoeta Sacyrren proiektu eolikoak atzera bota ondoren - Berriki, Nafarroako Aldizkari Ofizialak iragarri du Nafarroako Gobernuko Ingurumen Departamentuak erabaki duela Sacyr Talde...\nEskozia - Azkenaldian Ukrainako gerrari buruzko pare bat manifestu idazten ausartu naizen arren, ez ohi naiz ni urrutiegi joaten hiru laurdeneko analisi hauek izkiriatzeko. Normalean eroso sent...\nETBk “changes the world” - Amatiñok bere blogean. Golkokoa (1990) izan zen sekula telebistaz eta zuzenean munduak ikusi zuen lehen gerra. Sidney Pike CNNren nazioarteko programaburuak esan ...\nMilitarismoa - Eduardo Arriolabengoa Abasolok Arabako Alea agerkarian. Mundu osoko armaden aurrekontuak lehenengo aldiz bilioi bateko langa gainditu zuen 2021. urtean. Euskaltzaindiaren hiztegi...\nPiruletaren munduan bizi gara - Duela urte asko piruletaren munduaren kontzeptua entzun nuen lehen aldiz eta grabatuta geratu zitzaidan, oso ondo islatzen zuelako sentsazio bat: Benetakoa ez den erre...\nZelensky eta Echeconen neskatoa - Hamar bat urte izango nituen. Arratsalde sargoritsu hartan, gure etxeko balkoitik Baztan jaunaren zalditzar beltzari so nengoen. Zaldia zumar bati lotuta zegoen. B...\nBatzen eta hazten jarraitzea - Arnaldo Otegik NAIZen. EH Bilduk martxoaren 30ean proposatu zion gure herriari norabide berri bati ekitea, gure hurbileko zerumugan irekitzen diren erronka handiei...


Zurgintza eta Altzarigintzako oinarrizko lanbide titulua - FP Donibane\nZurgintza eta Altzarigintzako oinarrizko lanbide titulua\nFP Donibane > Hezkuntza eskaintza > Zurgintza eta Altzarigintzako oinarrizko lanbide titulua\nFabrikazioko, instalazioko eta muntaketako zeregin oinarrizkoak egitea zurgintzako eta altzarigintzako elementuekin: gainazalak egokitu, akabera produktuak eman, tapizatze prozesuetan lagundu, produktuak prestatzen lagundu eskatzen diren estetikarekin eta akaberekin. Horretarako, adierazitako kalitatearekin lan eginen da, laneko arriskuen prebentzioko eta ingurumena babesteko arauak beteko dira, kasuan kasukoak, eta ahoz eta idatziz komunikatuko da gaztelaniaz eta, hala balegokio, berezko hizkuntza koofizialean edota atzerriko hizkuntza batean.\nDerrigorrezko Bigarren Hezkuntzako lehen zikloa egina izatea edo, salbuespenez, Derrigorrezko Bigarren Hezkuntzako bigarren maila egina izatea.\nLangile hau enpresa txiki, ertain edo handietan aritzen ahal da, bere kontura nahiz besteren kontura, zurgintzako eta altzarigintzako elementuak fabrikatzen eta instalatzen, eta orotariko altzariei akaberako produktuak ematen eta altzariak tapizatzen.\nPrest jartzea lanpostua, tresnak, makineria osagarria eta makinak, zurgintzako eta altzarigintzako elementuen mekanizazio, akabera eta tapizatze eragiketak egin ahal izateko.\nZurgintzako eta altzarigintzako elementuak fabrikatzeko eta instalatzeko materialak eta produktuak aukeratu eta biltzea, jarraibide teknikoen arabera.\nMarraketa, ebaketa eta mekanizazio eragiketak egitea zurean, ehunean eta eratorrietan, ezarritako prozedurak erabiliz.\nLoturak egitea zurean, ehunean eta eratorrietan, erresistentziaren, ekonomiaren eta funtzionaltasunaren irizpideei jarraituz.\nAkabera eta tapizatze eragiketak egitea, eskuz eta makinaz, aldez aurretik gainazalak prestatuta, bai eta ekipamendu eta materialak ere, kalitate eta segurtasun baldintza onenetan funtziona dezaten.\nTresna eramangarriak erabiliz altzariak muntatu eta ahokatzea, tartean moduluzko altzariak eta altzari tapizatuak, eta egiaztatzea badutela eskatutako funtzionaltasuna, eta, hala badagokio, haiek paketatu eta garraiatzeko baldintzak betetzen direla.\nZurgintzako eta altzarigintzako elementuak garraiatu, desmuntatu, muntatu edota instalatzeko eragiketa osagarriak egitea, ezarritako hornikuntza eta kalitate baldintzak betez.\nParketa, tronadura edo frisoak instalatzeko oinarrizko eragiketak egitea, berdintzeko pastak emanez, gainazalak lixatuz eta ahokatze eta akabera prozesuetan jardunez.\nBere ardurapeko lanak egitea bakarka nahiz taldean, autonomiarekin eta ekimenarekin, teknologiaren edo antolamenduaren aldaketek sortutako egoeretara moldatuz.\nZura eta eratorriak mekanizatzeko oinarrizko eragiketak.\nZurgintzako eta altzarigintzako elementuak instalatzea.\nZuraren oinarrizko akaberak.\nZurezko edo antzeko altzarien muntatzailea.\nZurezko produktuen muntatzailea (ebanisteriako produktuak salbu).\nZurezko edo antzeko bilgarrien/enbalajeen muntatzailea.\nZurezko altzarien akabera-emailea.\nZurezko artisautzako bernizatzaile-lakatzailea.\nZurezko altzarigintzako bernizatzaile-lakatzailea.\nAltzarien akabera-treneko langilea.\nErdi mailako heziketa ziklo batean (titulu honek lehentasuna izanen du lanbide arlo hauetako erdi mailako titulu guztietan ikasleak onartzeko: Zurgintza eta Altzarigintza, Eraikuntza eta Obra Zibila, Fabrikazio Mekanikoa, Instalazioa eta Mantentze-lanak, Garraioa eta Ibilgailuen Mantentze-lanak, Elektrizitatea eta Elektronika, Informatika eta Komunikazioak, eta Itsasoa eta Arrantza).


Free birtual Gbe teklatuaren diseinua online | Loderi.com\nTeklatu birtuala Gbe online\nVirtual Gbe teklatua online free\nZinta Gbe zerbait behar baduzu, baina ordenagailua edo ordenagailu eramangarri English diseinua - teklatu birtuala Gbe zure ordenagailuaren pantailan behar duzu. Oso erraza da erabiltzeko eta erosoa da. Gune bat zerbait ez duzula gustuko edo zerbait funtzionatzen ez badago edo ez da egia - mesedez iezaguzu. Oso garrantzitsua da guretzat da. Loderi.com erabiliz teklatu birtual Gbe On, erabat dohainik eta online ahal u: • Idazteko gogoko Gbe hizkuntza-line on; • mezuak bidaltzeko lagunak rechtstreeks gure gune batetik; • Google eta YouTube denak bat ere (leiho berri batean irekiko da) • itzulitako Google itzultzailea erabiliz denak bat ere (leiho berri batean irekiko da) • Egin post on Facebook eta Twitter-en tweet; • zure oharrak idazketa jarraitua geroago Save (Sartu zaitez); • deskargatu eta zure dokumentuak inprimatu.\nGbe teklatu birtual bat idazten - libre eta erraza da\nDenbora luzean zehar gune interface eta Gbe teklatuaren diseinua zure erosotasunerako probatu dugu. Eta orain, zure konfidantza idazten erosotasuna-, gure Gbe teklatuan online pantailan edo zure monitorea dugu. Lord u online standard Gbe teklatua (QWERTY) teklatua eta Irudikapen zon erabil daiteke. Laster Gbe teklatua gehitu egingo dugu alfabetoaren formularioa. It zinta letrak oso erraza da, itzuli, inprimatu eta gorde, Facebook eta Twitter-ekin lagunekin harremanetan mantentzeko. Eta edo ikastaroa - zer Google bilaketa eta YouTube bideo gabe Internet da? Ekintza guztiak egiten dira sintesi gure web orrian klik batean - saiatu da! Era berean, u zure inprimakien gorde daiteke, geroago etengabeko horiek arku dat (Facebook, Twitter edo Google erabiliz hasi behar duzu).\nNola lortu zure webean teklatu birtuala erabili Gbe ?\nU zure webgunean hil instalatu gure link, botoia, edo online birtual Gbe teklatu osoa - honetarako kopiatu eta itsatsi kode hemen zure webgune edo blogean behar duzu. Idazten digu eta deskribatzeko zer falta da - behar duzu ezaugarri hil iradokizunak gustura gaude (xehetasun gehiago - hobeto) - duzuna egingo dugu!\nGbe English teklatuaren itzulpenak batetik online\nGbe teklatuan taped online testua itzultzeko, egin klik Translate eta barri batean ezagunena mundu osoan online itzultzaile zabalduko da Google-ek. Berez, itzulpenaren English Gbe batetik, baina bere diskrezioa bakarra, beste edozein aukeratu ahal izango duzu.


Trapagarango etxebizitza diseinua klasikoa | Landa Ebanistería\nDiseinua: Mitxel Landa\nZein urtetan egin den: 2018\nErabili diren materialak: zuriz lakatutako zura\nTrapagarango atiko honetako gela guztien diseinua klasikoa eta xumea da. Landa Ebanisteríak egin dituen diseinu guztiak zuriz lakatuta daude, eta horrek argitasun handia ematen dio multzoari.\nEgongelan egitura klasikoko liburutegi lakatu bat dago. Horren ateak, apalak eta oinaldeak sinplifikatu egin dira, ildaskak kendu egin direlako. Erdiko atalean, telebista jartzeko zuloa dago; horren inguruan apal lakatu ugari daude, eta horiek sabaitik argiztatuta daude led fokuen bidez. Beheko ateetan Formani etxeko heldulekuak jarri dira.\nAtondoko soingainekoen armairuan kanpoalde lakatua duten ateak instalatu dira, moldura leunez egindako hiru koadrotan banatuta, liburutegia bezala. Itxura klasikoa dauka armairuak, baina formak sinplifikatu egin dira, itxura berriagoa emateko. Erremate gisa, janba leun bat jarri da sabaiko zuloan. Armairua heldulekuekin osatu da, eta horiek bikain integratuta daude –jabeek beraiek aukeratu dituzte–, eta barrualdea ehun-akaberako laminatuaz eginda dago.\nEtxeko gela nagusiko armairura igaroko gara: atondoko armairuaren antzekoa izan dadila lortu nahi izan da, eta horren koadroak hondoratuekin egin dira. Erdiko koadroetan horma-atalak beiraz uztea erabaki da, eta xehetasunak gehitu zaizkio, barruko gortinen eskutik. Halaber, altzari horretan ere heldulekuak eta barruko elementuen antolamendua, hala nola, apalak, tiraderak eta zintzildura jabeek adierazitakoak dira.\nEtxebizitzako haurren logela.\nAzkenik, neskaren logelara igaroko gara: bertan zuri lakatua ere da nagusi, eta hormako paper koloreduna nabarmentzen da. Bezeroaren beharrei erantzuteko, idazmahai bat egin da, gurpilduna, leihora erraz iristeko eta hura mantetzea erraza izan dadin. Eskuinaldean, jabeen tiradera-altzari baterako toki bat egokitu da. Ohearen ondoan, mahaiaren ezkerretara, mesanotxearen zeregina ere baduen apalategi bat ikusiko dugu, alboan zulo bat duena.\nLogelako ohea, gainerako altzariak bezala, zuriz lakatuta dago eta ordezko koadroak dauzka koltxoiaren azpian dauden hiru kaxetan. Ohearen multzoa osatzeko, horma babesteko kopete moduan egindako erremate bat jarri da atzealdean.


Alokairuan bizitzea, gero eta aukera erakargarriagoa | Consumer\nAlokairuan bizitzea, gero eta aukera erakargarriagoa\nHilean 711 euroko batez besteko prezioarekin, alokairuan bizitzea gero eta eskuragarriagoa da, errenten beherakada urtetik urterako %9,5era iristen baita.\nDesgrabazio fiskaletako pizgarriak, errentarientzako berme handiagoak eta bankuen eta haien higiezinen esku dauden etxebizitza hutsen kopuru handiak alokairu-eskaintza handiagoa bermatzen dute. Hilean batez beste 711 euro ordainduta, alokairuan bizitzea gero eta aukera erakargarriagoa eta eskuragarriagoa da, errenten beherakada urtetik urtera %9,5era iristen baita. Hiri txikietan, jaitsiera are handiagoa da.\nArrazoizko prezioetan alokatu\nEtxebizitza bat erosteko edo alokatzeko aukeraren aurrean, espainiarrek argi dute. Biztanleriaren %16k bakarrik aukeratu du alokairua, alemanen %40k edo britainiarren %30ek. Hala ere, etxebizitza bat alokatzea gero eta aukera erakargarriagoa da hainbat arrazoirengatik. Alokairuaren merkatua jasotzen ari den bultzadari gehitu behar zaizkio bankuen esku dauden etxebizitzen stocka, familia-ekonomien krisia eta kreditu-eskaintza urria.\nEspainian hiru milioi etxebizitza huts baino gehiago izateak azaltzen du, neurri handi batean, batez besteko alokairuaren prezioa urtetik urtera jaistea.\nPrezioen jaitsiera bat dator merkatuan dagoen eskaintza handienarekin. Hain zuzen, Espainian hiru milioi etxebizitza huts baino gehiago izateak azaltzen du, neurri handi batean, batez besteko alokairua ia %10 jaitsi dela urtetik urtera, gaur egun 711 euro hileko.\nBankuek etxebizitzak alokatzeko izena eman dute\nMadrilgo Higiezinen Saloiaren (SIMA) azken edizioan, higiezinen filialak zituzten banku eta kutxek zeregin nabarmena izan zuten, bai bertan zeudelako, bai eskaintzen kalitate eta kantitateagatik. Etxebizitzaren salmentako deskontuak %50etik gorakoak izan dira kasu batzuetan: atikoak 75.000 eurotik gorakoak dira, eta lau logelako etxebizitzak 99.000 eurotik gorakoak. Baina finantza-erakundeen etxebizitza-stocka likidatzeko beharra ere alokairu-eskaintzetan jaso da (balantzeetan beren etxebizitzak hornitzeko izan behar duten likidezia-kopuru handia dela eta premiazkoa da). Beraz, aurten handitu egin da eremu horretako erakustokien presentzia SIMA erakusketan. Etxebizitzak eskaintzen dira hilean 800 euro ordainduta erdialdean eta Madrileko auzoetan, finantza-erakunde nagusien eskutik.\nEgoera horretan, azterketa optimistenek adierazten dute bankuek bost urte inguru beharko lituzketela etxebizitzen stocka kentzeko; beraz, alokairua alternatiba errentagarria izan liteke, ekonomikoki eta sozialki, balantzeen pasiboa murrizteko, analista nagusien arabera, errentagarritasun txikiko negozio gisa, baina segurua.\nBanku eta kutxen eskaintza\nFinantza-erakundeek benetako txanoak eskaintzen dituzte, 250 eurotik 1.000 eurora bitartekoak hilean, batez beste. Baina, gainera, alokairuko etxebizitza babestuak sustatzeko, eraikitzeko eta kudeatzeko konpainia berriak sortu dira, eta haiekin aliatu nahi dute, merkatuan banku-stocka administratzeko. Valentziako konpainia aitzindari baten iturrien arabera, alokairuko etxebizitza babestuen merkatuak irabazi gutxiago izango luke sektorearentzat (% 4 inguru, batez beste), baina erakargarria da, negozio-aukera bat behintzat erakusten baitu geldialdi orokorraren erdian.\nAlokairu-merkatuak, gizarte-kutsuko banku eta kutxentzako higiezinen negozio “berri” gisa, aurrekariak ditu banketxeak eta berriki desagertutako Alokairuko Sozietate Publikoak sinatutako aurreko akordioetan.\nErrentari eta jabeentzako zerga-murrizketa handitzea alokairuaren merkatua bultzatzen duen beste faktore bat da. Pizgarri fiskalak, urte horretatik aurrera, etekin garbiaren murrizketa orokorra% 50etik% 60ra igotzea aurreikusten du errentarientzat. % 100era irits daiteke maizterrak 18 eta 30 urte bitartean baditu. Denboraldika alokatutako etxebizitzak ez dira murriztuko, baina salbuespenak daude errentamendu mota horretarako, okupatzaileak ikasleak direnean. Zerga Agentzia malguagoa da kasu horietan, eta alokairu iraunkorra irailetik ekainera egindako kontratuak dira.\nJabearentzako beste pizgarri bat da etxebizitzarekin lagatako gauzen interesak eta finantziazio-gastuak, gehi etxebizitzari eragiten dioten Estatuko zerga eta tasak, hala nola OHZ, hondakinak eta argiak garbitzeko eta biltzeko tasak, baita komunitate-gastuak ere. Zerrendari errentamendua formalizatzeko, kontserbatzeko eta konpontzeko gastuak gehitzen zaizkio, bai eta higiezinaren amortizazioa eta dituen ondasunak edo administrazio-gastuak, zaintza, atezaintza eta etxebizitzaren aseguru-kontratuak ere.\nAlokairua alternatiba errentagarria da ekonomikoki eta sozialki bankuetako balantzeen pasiboa murrizteko\nMaizterren kasuan, aurtengo zerga nobedadea da alokairua etxebizitza erosteagatiko kenkariarekin parekatu dela. Horrela, errentariak zenbatekoen %10,05 ken dezake, 9.040 euro gehienez ere. Salbuespena mantendu eginen da erosteko aukera duten alokairuetan. Araudi berriak adierazten du alokairuagatik kenduko dela aukera gauzatu arte, eta, etxebizitza erosi ondoren, errentaren aitorpenean ordainduko dela, gehienez ere 9.040 euroko zenbatekoan eta% 15eko kenkariaren portzentajean.\nOndasun sozial gisa alokatzea\nEspainiako Bankuak alokairu-merkatuaren alde egin du. 2011. urtearen amaierako txosten batean, langabezia arintzen lagun dezakeen irtenbidetzat jo du erakundeak alokairua.\nErakunde honek adierazten duenez, alokairu-merkatuaren pisua handitzeak ekonomiaren eraginkortasuna hobetu dezake, bereziki, langileen mugikortasun geografiko handiagoa erraztuz, eta horrek, aldi berean, langabezia-tasa murriztea ekarriko luke.\nabantaila fiskalak alokairu etxebizitza merke precio-eu


Erandioko jaien kateari segida, Asuan - Erandio - Hiruka.eus\nErandioko jaien kateari segida, Asuan\nErredakzioa 2019-07-18 08:00\nMusikaz gozatzeko aukera izango da hiru egunez Asuan. Zapatu arrastian DJ Xaiborrek alaituko du giroa.\nIaz baino astebete beranduago izango dira aurten Asuako jaiak, Goierriko sankristobalakaz bat ez egitearren. Honenbestez, uztailaren 19tik 21era bitarteko aste-akabuan gozatuko dute bertan jai-giroaz.\nSankristobalen ostean, festak Goierritik Asuara jauzi egingo du Erandion; uztailaren 19ko arrastian hasiko dituzte jaiak auzo horretan. Lehenengo egunean, Loiuko Danontzat Elkarteak izango du protagonismoa: alde batetik, umeak sukaldaritzan trebatzeko Txiki Chef saioa antolatuko dute, eta horren ostean txitxi-burruntzi solidarioa egingo dute; batutako dirua ongintzazko elkarteren bati emango diote, ohitura dutenez.\nJaien gainerako egunetan ere ez da faltako gastronomiarako tarterik, zapatu goizeko paella-txapelketari arrastiko txorizo-dastaketak hartuko dio erreleboa. Betekada hartu arren oraindino mugitzeko gogoa dutenek, umeek batez ere, horretarako aukera izango dute DJ Xaibor nekaezinaren erritmoari segika. Horrez gainera, mariatxiak izango dira zapatu iluntzean, 21:30etik aurrera, eta Iratzar taldearen kontzertuak egun luzeari amaiera emango dio. Domekan, aldiz, Udal Musika Bandak jarriko dio doinua egunari.\nAsuako jaien egitarauaren berri izateko, deskargatu gure app-a, doakoa da!


About: Antzinako Eliza Katolikoa\nAntzinako Eliza Katolikoa eliza katolikotik aldendutako zenbait taldek sortu zuten, Aita Santuaren aginpidea onartzen ez zutenak. Eliza hauek ez dira guztiz Egoitza Santuarekin komunioan, baizik eta anglikanismoarekin 1870ean Nurembergen sortu zen Ignaz von Döllingerren zuzendaritzapean. Bertan Vatikanoko I. kontzilioa onartzen ez zuten alemaniar, austriar eta suitzarrek bildu ziren. Zisma Nagusiaren aurreko kontzilioak onartu zituzten baina harrezkeroko Eliza Katolikoaren zenbait doktrina gaitzetsi zuten.\nAntzinako Eliza Katolikoa eliza katolikotik aldendutako zenbait taldek sortu zuten, Aita Santuaren aginpidea onartzen ez zutenak. Eliza hauek ez dira guztiz Egoitza Santuarekin komunioan, baizik eta anglikanismoarekin 1870ean Nurembergen sortu zen Ignaz von Döllingerren zuzendaritzapean. Bertan Vatikanoko I. kontzilioa onartzen ez zuten alemaniar, austriar eta suitzarrek bildu ziren. Zisma Nagusiaren aurreko kontzilioak onartu zituzten baina harrezkeroko Eliza Katolikoaren zenbait doktrina gaitzetsi zuten. (eu)\nAntzinako Eliza Katolikoa (eu)\ndbr:Antzinako Eliza Katolikoa\nwikidata:Antzinako Eliza Katolikoa\ndbpedia-cs:Antzinako Eliza Katolikoa\ndbpedia-de:Antzinako Eliza Katolikoa\ndbpedia-el:Antzinako Eliza Katolikoa\ndbpedia-es:Antzinako Eliza Katolikoa\ndbpedia-fr:Antzinako Eliza Katolikoa\ndbpedia-id:Antzinako Eliza Katolikoa\ndbpedia-it:Antzinako Eliza Katolikoa\ndbpedia-ja:Antzinako Eliza Katolikoa\ndbpedia-ko:Antzinako Eliza Katolikoa\ndbpedia-nl:Antzinako Eliza Katolikoa\ndbpedia-pl:Antzinako Eliza Katolikoa\ndbpedia-pt:Antzinako Eliza Katolikoa\ndbpedia-wikidata:Antzinako Eliza Katolikoa


Ikerketak, okerketak | EIBZko liburutegia\n2016/10/17 -n Amaia-kargitaratuta\nEdu Lartzanguren / 2016-10-15 / 1076 hitz\nFreskagarrien industriak eta edari alkoholdunenak milioika euro gastatzen dituzte urtero euren produktuen aldeko ikerketak bultzatzen. Zenbateko kaltea egiten dio horrek osasun publikoari eta zientziari? Zein ikerketarekin fidatu?\nGaldera ez da Pepsi ala Coca-Cola; erantzun zuzena Pepsi eta Coca-Cola delako. Aspaldi salatu dute azukrearen industriak urteak daramatzala ikertzaileak eta laborategiak ordaintzen euren produktu gozoa gaitzekin eta gizentasunarekin lotzen dituzten ikerketei kontra egiteko. Klasiko bat da: tabakoaren industriarekin gauza bera gertatu zen, baita gasolinaren berunarekin ere. Ustelkeria laborategietaraino badago sartuta, nola jakin zein ikerketa den fidatzekoa, eta zein ez?\nAzken salaketa Michael Siegel eta Daniel Aaron ikertzaileek egin dute Bostongo (AEB) Unibertsitateko Osasun Publikoko departamentuan. American Journal of Preventive Medicine aldizkarian argitaratutako ikerketan erakutsi dutenez, Coca-Colak eta PepsiCo konpainiek AEBetako 96 osasun erakunderi eman zieten dirua 2011-2015 bitartean. Tartean dira AEBetako Diabetesaren Elkartea, Minbiziaren Elkartea, Gurutze Gorria eta Gaitzak Kontrolatzeko Gobernuko Zentroa. Garai berean, edari azukredunak murrizteko edo elikadura hobetzeko asmoz proposaturiko 29 legeren aurka egin zuten konpainiok.\n«Ikerketa honen inspirazio iturria tabakoaren eta alkoholaren industrien ingurukoak dira. Horiek erakutsi zuten industriok diru laguntzak erabili dituztela politika publikoei aurre egiteko eta euren irudia hobetzeko», esan du Siegelek. Tabakoaren kontrolaren arloan aditua da irakaslea. «Antz handia topatu dugu tabakoaren industriaren eta freskagarrienaren estrategien artean».\nManipulatzeko mekanismoa sotila dela erakusten du Save the Children erakundearen kasuak. Edari azukredunei zerga bat ezartzearen alde zegoen taldea, baina 2009an bost milioi euro baino gehiago jaso zituen Coca-Cola eta PepsiCo konpainietatik, eta gaia lehentasuna izateari utzi zion gobernuz kanpoko erakundearentzat. Taldeak esan zuen dirua hartu izanak ez zuela eraginik izan gaian zuten jarreran. «Argudio horrek arazo bat du: konpainien diru emarien eragina inkontzientea dela definizioz», esan du Siegelek. «Save the Childrenek hori argudiatzeak erakusten du ez dutela ezagutzen nola eragiten dion diruak hori jasotzen duen erakundeari, eta nola funtzionatzen duen horrek marketin estrategia gisa».\nBeste batzuetan, industriaren esku hartzea ez da izaten batere sotila. Hala probatu zuen irailaren hasieran Cristin Kearns doktoreak. Dentista izan zen Kearns, eta azukreak jendearen hortzetan eginiko kalteak ikusi izanak bultzatu zuen ikerketara. Iaz argitaraturiko artikulu batean erakutsi zuen azukrearen industriak lortu egin zuela 1970eko hamarkadan erakundeen arreta azukretik desbideratzea txantxarraren kontrako borrokan. Azukre gutxiago kontsumitzeak egiten duen mesedea ikertu beharrean, txantxarraren kontrako txerto bat ikertzea bultzatu zuten.\nAEBetan eginiko manipulazio ariketek eragin handia izan dute mundu osoan, baita Euskal Herrian ere, Kearnsen aurtengo aurkikuntzak erakutsi duenez. Harvardeko Unibertsitateko sotoetan ikertzen ibili da, 1960ko hamarkadan eragin handia zuten bi nutrizionisten paperak miatzen. Eztabaida handia zegoen orduan, bihotzeko gaitzak elikadurako azukreek edo gantzek eragiten ote zuten. Kearnsek agiriekin frogatu duenez, azukrearen industriak milaka euro ordaindu zizkion Mark Hested Harvardeko nutrizionistari, eta horrek baztertu egin zituen azukrearen erantzukizuna frogatzen zituen ikerketak, erru guztia koipeari leporatzeko. Horrek lagundu zien enpresei azukrea inoiz baino gehiago saltzen hurrengo urteetan, mundu osoko osasun agintariek herritarrei koipe gutxiago jateko aholkatzen zieten bitartean.\nHestedek eta lagunek ez zuten garaian jendaurrean esan dirua jaso zutela, legeak ez zituelako behartzen interes gatazka deklaraziorik egitera. Orain, berriz, ikerketa nork ordaintzen duen aitortzera behartuta daude zientzialariak.\nBaina nahikoa al da hori? Galarazi beharko litzaieke enpresa pribatuei ikerketarako dirua ematea? «Ez dugu esaten ez dela diru pribaturik izan behar ikerketan», esan du Siegel doktoreak. «Baina uste dugu laguntza horiek ez dutela justifikaziorik diruz lagunduriko erakundearen misioa ezin bada uztartu enpresaren lan eta praktikarekin». Ikertzailearen arabera, osasun erakundeen eginkizunaren aurkakoa da freskagarrien industriaren dirua onartzea, konpainia horiek aldi berean, lobby lana egiten ari direnean gizentasunaren arazoari aurre egiteko neurriak hartzearen kontra.\n«Zientziaren ustelkeria mota bat da gertatzen ari dena», esan du Jon Umerez EHUko Zientziaren Filosofiako irakasleak. Umerezen arabera, halakoak, gertatu, beti gertatzen dira, eta eztabaida ez dago horretan, baizik eta zientziak tresnak ote dituen hori antzemateko eta horri aurre egiteko. Erantzuna ez da guztiz poztekoa: «Zientziak baditu tresnak bere burua arautzeko, baina, bestalde, batzuetan berandu izan daiteke». Prekauzio printzipioaren garrantzia aipatu du. «Talidomidaren adibideak erakusten du gure gizartean prest gaudela gauza batzuk erabiltzeko nahiz eta ondorioak ongi ezagutu ez». 1957. eta 1963. urte artean saldu zuten talidomida botika eta milaka haur malformazioekin jaiotzea eragin zuen mundu osoan. Datu deigarria: AEBetan ez zuten baimendu, eta haren segurtasunaren inguruko ikerketa gehiago eskatu zituzten. Beti geratuko da zalantza: Alemaniako botika konpainia batek sortu zuen talidomida; berdin jokatuko al zuten AEBetako agintariek hango konpainia bat izan balitz, eta diruz ordaindu izan balitu hango ikertzaileak?\nGaur laborategietan lan egiten duen zientzialarien artean publikatu edo hil sindromea dago: dirua lortzeko aurkikuntzak plazaratu behar dira kosta ahala kosta, baina, aurkikuntzak egiteko, dirua behar da. Gurpil zoro horrek badauka eragina ikerketaren kalitatean, Umerezen arabera.\nBeste fenomeno bat nabarmendu du irakasleak: gero eta denbora laburragoa dago gauza bat aurkitzen edo asmatzen denetik horretan oinarrituriko produktua salgai jartzen den arte. «Izugarri murriztu da tartea azken hamarkadotan». Izan ere lehia itzela dago laborategien artean. «Baina horrek ere badu alde ona: beste ikerketa taldeek zorroztasun osoz begiratzen dute zure ikerketari akatsa topatzen ote dioten ikusteko».\nAzken urteotan gertatutakoa ikusita, galdera bat dator berehala burura: Zein ikerketa alor ibiliko dira oraintxe bertan manipulatzen?\n«Gozotzaile artifizialak», erantzun du Kearnsek berehala. Izan ere, beste artikulu bat argitaratu berri du Plos One aldizkarian. Gozotzaile artifizialek (stevia, aspartamoa, sakarina…) kontsumitzaileen pisuan duten eragina aztertu duten ikerketak miatu ditu Kearnsek. Ondorioetan ustekabe gutxi: industriak lagunduriko lau ikerketatik hiru euren produktuaren aldekoak dira. «Diru laguntza nork ematen duen, horrek ikerketaren emaitzan eragiten du, eta, ziurrenera, balorazioen kalitatea eta gardentasuna zapuzten du».\nIa astero argitaratzen dituzte azken boladan garagardoaren onurak frogatuko lituzkeen ikerketak. Halakoak zabaltzen dituzten hedabideek normalean ez dute esaten alkoholaren industriak ordaindutako ikerketak izaten direla. Thomas Babor osasun publikoko irakaslea da Connecticuteko (AEB) Unibertsitatean eta urteak eman ditu alkoholaren industriak ikerketa nola manipulatzen duen ikertzen. «Alkoholaren osasun onura txikiak asko exajeratzen dituzte. Gaitz batzuetan onura badago ere, alkoholak heriotza tasan duen eragina nabarmena da», esan du. «Manipulaziorik larrienak gaur, alkoholaren marketina ikertzen denean ari dira agertzen», gaineratu du.\nInteres gatazkak aitortzea ez dela aski esan du ikertzaileak. «Batzuetan ez dira aitortzak aintzat hartzen». Baborrek proposamen bat du arazoa arintzeko: «Gobernuek alkoholaren zergetatik jasotzen duten diruaren zati txiki bat gorde beharko lukete, ikerketa ordaintzeko».\nIkerkuntza diru publikoarekin bultzatzearen aldekoa da Umerez ere, nahiz eta, haren arabera, horrek ez zukeen arazoa erabat konponduko, enpresa pribatuek ere laborategiak dituztelako.\nKasualitatea edo ez, Siegel doktoreak Cola-Cola eta PepsiCoren inguruko ikerketa argitaratu baino lau egun lehenago —joan zen ostegunean, alegia— iragarpen bat egin zuen American Beverage Association elkarteak: osasun adituei eta ikertzaileei ordaintzeari utziko dio. Besteak beste, Coca-Cola dago elkarte horretan. «Erabaki bikaina» dela esan du Siegelek. «Edonola ere, lotsagarria da praktika hori ustez amaitzea konpainiak erabaki duelako, eta ez zientzialariek dirua hartzeari uko egin diotelako».\nKategoria Azalpen testua, Batxilergoa, Berria egunkaria, D eredua, Elikadura, Etika eta Filosofia, Euskara, Gizarte Zientziak, etiketak Cristin Kearns, Daniel Aaron, Freskagarriak, Ikerketak, Jon Umerez, Manipulazioa, Michael Siegel by Amaia. Gorde lotura.